
P R O C E S – V E R B A L


Încheiat azi, 29 septembrie 2011, în cadrul şedinţei  ordinare a Consiliului local Sighişoara. 
Lucrările şedinţei sunt deschise de către secretarul municipiului, domnişoara Fleşariu Anca, care anunţă că la şedinţă sunt prezenţi un număr de 15 consilieri  din totalul de 19  consilieri în funcţie. Nu cunoaşte motivul absenţei sau întârzierii d-lor consilieri Eftimie Adrian şi Oprea Nicolae. Doamna Szasz Izolda şi domnul Gall Erno au anunţat că vor întârzia.

Întreabă dacă în legătură cu modul de redactare a hotărârilor şi a procesului verbal din şedinţa anterioară sunt obiecţiuni. Nu sunt obiecţiuni.

Atenţionează în legătură cu necesitatea respectării art. 76 şi 77 din Legea nr. 393/2004, coroborat cu dispoziţiile art. 46 din Legea nr. 215/2001, republicată,  privind existenţa unei stări de incompatibilitate sau a unui conflict de interese a aleşilor locali în situaţia adoptării unor hotărâri înscrise pe ordinea de zi. Consilierii au obligaţia să anunţe,  înainte de a se intra în discuţii,  acest lucru.

Anunţă că în conformitate cu   Regulamentul,   şedinţa de azi va fi condusă de către domnul Urian Cosmin-Marcel.

Are cuvântul preşedintele de şedinţă, domnul Urian Cosmin-Marcel, care anunţă că la şedinţă participă ca invitaţi  domnul Oprea Mircea-Ţonu, directorul S.C. ATT S.A., domnul   Cismaş Ioan-Traian, comandantul Poliţiei, Pâncă Alexandru, directorul S.C. Schuster Ecosal S.R.L. şi şefii  serviciilor publice din cadrul Primăriei si a unităţilor direct subordonate.

Supune la vot următoarea 





ORDINE DE ZI:

1. Petiţia nr. 48/CL/24.08.2011,  prin care d-l Diaconu Viorel face referire la situaţia celor două familii care locuiesc în Sighişoara, str. Ghe. Lazăr nr. 62 

2. Petiţia nr. 49/CL/5.09.2011,  prin care doamna Diaconu Monica solicită repartizarea unui apartament

3. Petiţia nr. 50/CL/6.09.2011, prin care domnul Levai Iosif  solicită repartizarea unei locuinţe

4. Petiţia nr. 51/CL/7.09.2011, prin care Castel Film Studios solicită acceptul de filmare în unele locaţii din Cetate

5. Petiţia nr. 52/CL/12.09.2011, prin care Centrul pentru Dezvoltare Socială CEDES solicită adoptarea unei hotărâri a Consiliului Local Sighişoara care să reglementeze acordarea de finanţări nerambursabile de la bugetul local, pentru activităţi non-profit 

6. Petiţia nr. 53/CL/13.09.2011, prin care Fundaţia Cultural Ştiinţifică Gaudeamus Sighişoara solicită stabilirea impozitului pe clădiri şi teren, pe anul 2012 , la cota de 0,25 %

7. Petiţia nr. 54/CL/20.09.2011, prin care Clubul Şcolar Sportiv Sighişoara solicită administrarea Stadionului Municipal Sighişoara

8. Petiţia nr. 55/CL/22.09.2011, prin care Serviciul Judeţean Anticorupţie Mureş solicită informaţii cu referire la înregistrarea eronată efectuată de Datui Victor

9. Petiţia nr. 56/CL/22.09.2011, prin care Asociaţia Star Education Bucureşti solicită acordul pentru implementarea proiectului ˝Sistem şi prietenii - Cetatea Sighişoara, respect pentru trecut˝

10. Informare privind stadiul lucrărilor la obiectivul de investiţii ˝Bază sportivă-Stadion atletism şi fotbal cu teren secundar de antrenament˝ 

11. Proiect de hotărâre privind aprobarea listei definitive cu străzile cuprinse în proiectul „Extinderea şi reabilitarea infrastructurii de apă şi apă uzată în judeţul Mureş” din raza de competenţă a municipiului Sighişoara

12. Proiect de hotărâre privind aderarea municipiului Sighişoara la Asociaţia Localităţilor şi Zonelor Istorice şi de Artă din România 

13. Proiect de hotărâre privind desemnarea reprezentanţilor Consiliului local Sighişoara în  Consiliile de Administraţie ale unităţilor de învăţământ sighişorene

14. Proiect de hotărâre privind rezilierea unui contract de concesiune

15. Proiect de hotărâre privind modalitatea de execuţie a lucrărilor necesare realizării celulelor 3 şi 4 din Depozitul de deşeuri menajere al municipiului Sighişoara şi modalitatea de amortizare a acestei investiţii ce se va realiza de către S.C. Schuster Ecosal S.R.L.  Sighişoara

16.Proiect de hotărâre privind delegarea gestiunii pentru unele servicii de utilităţi publice ale Municipiului Sighişoara către S.C.ECOSERV SIG S.R.L. Sighişoara 

17.Proiect de hotărâre privind rectificarea bugetului unităţii administrativ-teritoriale pe anul 2011

18.Proiect de hotărâre privind avizarea Planului Urbanistic zonal pentru Centrul istoric al Municipiului Sighişoara- sit înscris în Lista Patrimoniului Mondial 

19.Proiect de hotărâre privind înregistrarea Municipiului Sighişoara în Sistemul Naţional Electronic de Plată online  a taxelor şi impozitelor utilizând cardul bancar ( SNEP ), precum şi stabilirea modului în care este suportat comisionul bancar 

20.Proiect de hotărâre privind neexercitarea dreptului de preemţiune asupra imobilului monument istoric, situat în str. Horea Teculescu nr. 32, 34 şi 36 

21.Proiect de hotărâre privind modificarea şi completarea unui contract de concesiune, în sensul actualizării denumirii concesionarului şi a reprezentanţilor legali 

22.Proiect de hotărâre privind însuşirea unor documentaţii cadastrale 

23.Proiect de hotărâre privind avizarea vânzării unei locuinţe de către  SC ATT SA Sighişoara

24. Proiect de hotărâre privind închirierea unor bunuri şi preluarea unui contract de închiriere 

25.Proiect de hotărâre privind  aprobarea vânzării  unor terenuri către persoane fizice  

26.Proiect de hotărâre privind repartizarea în regim de închiriere a unui apartament din blocurile construite prin Agenţia Naţională pentru Locuinţe

27. Proiect de hotărâre privind aprobarea preţurilor pentru produse alimentare şi nealimentare   practicate în magazinul economat pe luna OCTOMBRIE  2011

28. Proiect de hotărâre privind alegerea preşedintelui de şedinţă 


Preşedintele de şedinţă aduce la cunoştinţa domnilor consilieri faptul că, faţă de ordinea de zi difuzată, executivul propune completarea acesteia cu următoarele două puncte :

· petiţia nr. 57/2011 a S.C. Boss Company prin care solicită scoaterea de pe ordinea de zi a proiectului de hotărâre nr. 14 privind rezilierea unui contract de concesiune;

· informare cu ocazia verificărilor în teren privind activitatea de administrare a parcărilor concesionate de S.C.Boss Company S.R.L.


Supune la vot ordinea de zi cu completările făcute.  Se aprobă cu unanimitate de voturi. 


Domnul Gavrilă Ionel intervine, cu menţiunea că informarea introdusă suplimentar pe ordinea de zi nu este la dosar. 


Domnul Roiban Iov arată că a fost pusă în dosarul preşedinţilor de comisii.

Se intră în ordinea de zi.
La punctul unu se dă cuvântul domnişoarei Anca Fleşariu, secretarul municipiului, pentru a prezenta petiţia nr.  48/CL/24.08.2011, prin care d-l Diaconu Viorel face referire la situaţia celor două familii care locuiesc în Sighişoara, str. Gh. Lazăr nr. 62. 

Înainte de a se trece la discuţii pe marginea petiţiei, domnişoara secretar doreşte să facă o propunere privind petiţia înaintată de către S.C. Boss Company S.R.L. în sensul de a fi discutată împreună cu proiectul de hotărâre de la punctul 14 al ordinii de zi, iar informarea să fie prezentată la fel ca şi oricare altă informare.

Preşedintele de şedinţă supune la vot propunerea făcută. Se aprobă cu unanimitate de voturi.

Soseşte domnul consilier Oprea Nicolae. Sunt prezenţi un număr de 16 consilieri.

Se revine la punctul unu, unde nu sunt discuţii.
La punctul doi se dă cuvântul domnişoarei Anca Fleşariu, secretarul municipiului,  pentru a prezenta petiţia nr. 49/CL/5.09.2011,  prin care doamna Diaconu Monica solicită repartizarea unui apartament. Precizează faptul că petiţionarei i s-a răspuns în sensul că, apartamentele care au fost construite prin A.N.L. în baza Legii nr. 152/1998, nu pot fi repartizate persoanelor evacuate din locuinţele retrocedate foştilor proprietari, dar cele care urmează să se construiască în baza acestei legi menţionate mai sus, pot fi repartizate într-un procent de 20% chiriaşilor evacuaţi ori care urmează să fie evacuaţi din locuinţe.

Intervine domnul Diaconu Viorel cu precizarea că art. 15, alin.5 din Legea nr. 10/2001 prevede că chiriaşii ale căror contracte de închiriere nu s-au reînnoit pentru motivele prevăzute la art. 14, alin.(2), lit. a) din Ordonanţa de urgenţă a Guvernului nr. 40/1999, au prioritate la acordarea înlesnirilor prevăzute de Legea locuinţei nr. 114/1996, republicată, cu modificările şi completările ulterioare, precum şi a celor prevăzute de Legea nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare. Pentru că deja este a patra şedinţă la care participă, vrea să ştie motivul pentru care membri comisiei au refuzat să-i repartizeze o locuinţă, în condiţiile în care locuieşte împreună cu familia fără a avea gaz metan, apă şi curent electric. Din anul 2007 vine mereu câte trei luni pe an la Primărie şi cu toate acestea, a ajuns să i se spună că sunt alţii pe lista de priorităţi, care nici nu trec pe la Primărie ca să se ştie dacă au probleme sau nu. Acum se apropie sezonul rece şi nu poate locui într-un spaţiu neîncălzit cu o soacră de 81 de ani! În comparaţie cu situaţia familia căreia i se repartizează un apartament ANL, care are unde să locuiască împreună cu soţia şi părinţii, care are gaz şi curent electric, situaţia dânsului este de-a dreptul alarmantă.

Domnul Gavrilă Ionel doreşte să ştie cum de a ajuns să trăiască fără utilităţi?

Domnul Diaconu răspunde că proprietarul şi-a rezervat acest drept de a face ce vrea. Atunci când s-a emis dispoziţia în anul 2003, la nivel de Primărie trebuia să se analizeze situaţia şi să se gândească şi la faptul că familia dânsului trebuie să locuiască undeva.

Domnul primar arată că legiuitorul ar fi trebuit să se gândească la acest lucru. 

Domnul Diaconu susţine că reprezentantul statului este primarul şi ar fi trebui să vadă unde se vor muta acei oameni scoşi din locuinţele lor.

Domnii consilieri sunt de acord cu răspunsul dat de către executiv petiţionarei.

Soseşte doamna consilier Szasz Izolda. Sunt prezenţi un număr de 17 consilieri.
La punctul trei se dă cuvântul domnişoarei Anca Fleşariu, secretarul municipiului, pentru a prezenta petiţia nr. 50/CL/6.09.2011, prin care domnul Levai Iosif  solicită repartizarea unei locuinţe. Adaugă faptul că petentul s-a mai adresat cu o petiţie Consiliului local şi atunci i s-a răspuns că în locuinţa solicitată stau cei doi copii minori, ai căror mamă a murit. Copiii sunt incluşi în contractul de închiriere şi stau cu o mătuşă care are grijă de ei. Există un contract de închiriere nereziliat şi ca urmare, locuinţa nu este liberă.   Acest lucru i s-a comunicat domnului Levai, care cunoaşte situaţia.

Nu sunt alte discuţii.
La punctul patru se dă cuvântul domnişoarei Anca Fleşariu, secretarul municipiului,  pentru a prezenta petiţia nr. 51/CL/7.09.2011, prin care Castel Film Studios solicită acceptul de filmare în unele locaţii din Cetate.
 Se trece la discuţii:

Domnul Gavrilă Ionel arată că perioada filmărilor, mai ales în zona Turnului cu Ceas, au fost interdicţii totale de circulaţie. Doreşte să ştie dacă nu se pot găsi şi alte soluţii?

Domnul primar arată că s-au terminat filmările.

Domnişoara secretar Fleşariu Anca arată că s-ar putea găsi o soluţie, dar directorul Muzeului trebuie să facă un calcul şi să spună ce pierderi financiare provenite din încasări în urma vizitării Muzeului are şi să se pretindă recuperarea acestor sume de bani de la studioul de filmări.

Domnul Burlacu Adrian arată că este un film care ne onorează şi nu crede că s-a creat vreun prejudiciu. Atunci când a fost la Târgul de turism din Austria au fost închise 20 de străzi pentru filmări. Cu acest film se va face o promovare a oraşului şi acest lucru trebuie înţeles şi sprijinit.

Domnul Gavrilă Ionel este de părere că trebuie să se facă deosebire între ce se întâmplă acolo şi ce este la noi pentru că în Austria se plăteşte.

Domnul Burlacu Adrian arată că şi aici se plăteşte.

Domnişoara secretar consideră că trebuie să li se pretindă să aibă grijă de casele monument istoric, cuprinse în patrimoniul UNESCO, nu să ne trezim cu zidurile ciobite şi zugrăveala dusă.  Pentru că mai este o solicitare, roagă să se ţină seama de acest lucru şi dacă se dă un aviz de principiu să ne gândim cum şi în ce condiţii dăm acest aviz. Toată lumea se foloseşte de cetate, dar ea trebuie să fie şi protejată.

Domnul Urian Cosmin consideră că solicitanţilor trebuie să li se pretindă să aducă zonele închiriate la starea iniţială.

Domnişoara secretar arată că solicitantul trebuie să ia legătura cu fiecare proprietar în parte. În ceea ce priveşte însă domeniul public, trebuie să ne gândim bine şi să consultăm arhitectul oraşului ce trebuie făcut la fiecare clădărie  şi ce măsuri trebuie luate şi respectate.

Domnul Popa Adrian susţine că există legi clare care reglementează aceste probleme, aşa că nu trebuie noi să facem acest lucru. Toată această discuţie este purtată degeaba pentru că legislaţia este foarte clară. Este datoria celor din Primărie să le perceapă daune, în cazul în care s-au produs stricăciuni. Legi sunt, trebuie doar luate măsuri în spiritul lor.

Domnişoara secretar consideră că trebuie totuşi să li se atragă atenţia pentru că altfel nu vom avea pe ce bază să acţionăm. 

Domnul Popa Adrian întreabă dacă nu se încheie un contract?

Domnul primar arată că a fost întocmit un proces-verbal de predare cu Arhitectul şef, iar la plecare vor aduce fiecare imobil la starea iniţială. Este nemulţumit de faptul că se vorbeşte de 5 minute degeaba. 

Preşedintele de şedinţă supune la vot propunerea de a se da un acord de principiu, cu precizarea de a se solicita Castel Film Studios ca la terminarea filmărilor să respecte prevederile legale şi să redea municipiului domeniul public folosit în starea iniţială, în caz contrar va suporta daunele provocate.

Se aprobă cu unanimitate de voturi.
La punctul 5 al ordinii de zi se dă cuvântul domnişoarei Anca Fleşariu, secretarul municipiului, pentru a prezenta petiţia nr. 52/CL/12.09.2011, prin care Centrul pentru Dezvoltare Socială CEDES solicită adoptarea unei hotărâri a Consiliului Local Sighişoara care să reglementeze acordarea de finanţări nerambursabile de la bugetul local, pentru activităţi non-profit. 

Se trece la discuţii:


Doamna Nicoleta Anghel, preşedintele Centrului pentru dezvoltare socială CEDES, arată că în luna august s-a organizat o audiere publică pe tema „Utilitatea instituirii unei proceduri standardizate pentru atribuirea finanţărilor nerambursabile de la bugetul local al municipiului Sighişoara pentru activităţi nonprofit.” Ca urmare, roagă să se ia în discuţie oportunitatea adoptării unei hotărâri care să reglementeze acordarea de finanţări nerambursabile de la bugetul local pentru activităţi nonprofit. În continuare prezintă avantajele care ar decurge din adoptarea unei asemenea hotărâri, care să asigure şanse egale tuturor participanţilor.


Domnul Ştefănescu Constantin doreşte să ştie ce activităţi a mai desfăşurat acest centru până în prezent. 


Doamna Anghel informează că în anul 2009 centrul CEDES a fost partener într-un proiect Phare în care a monitorizat activitatea Consiliului local, intervenţiile pe care le-a avut fiecare consilier local. Poate fi consultat site-ul asociaţiei pentru a vedea ce a făcut fiecare. Este important ca cetăţenii oraşului să afle care este poziţia fiecărui consilier faţă de problemele oraşului. De asemenea, asociaţia a sprijinit financiar turnarea plăcuţelor din cetate. Faptul că s-a făcut această audiere publică este un mare avantaj pentru oraş, mai ales că au fost trimise 7 depoziţii scrise.


Domnul Popa Adrian întreabă câte persoane au fost în sală cu ocazia audierii publice organizate?


Doamna Nicoleta Anghel răspunde că a fost o singură persoană care a susţinut o adeziune verbală. A fost o audiere publică cât se poate de deschisă. Nu se cere adoptarea unei hotărâri, ci doar  să se analizeze oportunitatea adoptării unei asemenea hotărâri.


Domnul Ştefănescu Constantin întreabă care este sursa de finanţare a organizaţiei?


Doamna Anghel  răspunde că sunt finanţaţi prin activităţi economice, se fac sondaje, se primesc donaţii, virarea cotei de 2%, iar atunci când se câştigă proiecte, atunci sunt finanţaţi şi din aceste proiecte.


Domnul Burlacu Adrian o roagă pe doamna Anghel să comenteze următoarea afirmaţie: „Sistemul de atribuire a fondurilor bazat pe votul consilierilor este afectat de vicii, cum ar fi subiectivismul bazat pe interese personale ale consilierilor prin posibilitatea de a fi corupţi sau influenţaţi prin alte metode.”


Doamna Anghel preferă să nu comenteze pentru că este vorba de părerea personală a cuiva şi se referă la sistemul de vot în general.


Domnul Burlacu se referă la Festivalul de blues, de exemplu, dorind să ştie dacă este posibil ca acest centru să organizeze evenimentul.


Doamna Anghel răspunde că este posibil. Repetă, subliniind faptul că a fost o opţiune a cuiva, care a susţinut că municipalitatea trebuie să consulte populaţia dacă să se organizeze sau nu un anumit eveniment. Nu este vorba de o analiză a consilierilor locali, ci pur şi simplu nişte opţiuni ale unor persoane care au acest drept legal.


Domnul Ştefănescu Constantin întreabă care a fost bugetul centrului anul trecut?


Doamna Anghel răspunde că nu ştie şi că nu înţelege ce legătură are cu proiectul de astăzi.


Domnul Ştefănescu arată că a pus această întrebare pentru că doamna Anghel a spus că bugetul le reflectă activitatea şi că centrul are activităţi economice şi proiecte.


Doamna Anghel arată că acest raport este făcut prin contribuţie de voluntariat.  Nu au fost implicate neapărat fonduri financiare.


Domnul Burlacu Adrian susţine că dânsul vrea să înţeleagă bine lucrurile pentru că s-ar putea să fim în culpă. Întreabă dacă, în baza legii, consiliul local se poate asocial pentru organizarea unui eveniment cultural?


I se răspunde afirmativ.


Domnul Burlacu continuă, fiind de părere că ar trebui să se organizeze activităţi culturale fără bani din bugetul local. Atunci va dispare toată această polemică. Doreşte să organizeze Festivalul medieval fără bani de la bugetul local. Este convins că în viitor se vor aloca cât mai puţini bani de la bugetul local pentru activităţi culturale, urmând ca organizatorii să se bazeze pe sponsorizări şi pe terţe firme.


Doamna Anghel arată că de la începutul anului s-au formulat foarte multe petiţii pentru acordarea de sprijin pentru anumite activităţi. De aceea centrul CEDES s-a gândit că este benefic pentru autoritatea locală, pentru a preveni asemenea petiţii care afectează bugetul, să analizeze dacă este oportună adoptarea unei asemenea hotărâri.


Doamna Szasz Izolda consideră că reprezentantul Centrului CEDES are dreptate, din moment ce cere să se adopte o procedură standardizată, transparentă, astfel încât fiecare să ştie ce sumă de bani poate să acceseze, adică ce criterii trebuie avute în vedere şi care să fie cunoscute de către toată lumea.


Domnul Popa Adrian este şi dânsul de părere că aspectele prezentate sunt destul de pertinente prin solicitarea de a se institui o procedură standardizată, dar, totodată, trebuie văzut şi care sunt priorităţile Consiliului local pentru că imaginea oraşului interesează foarte mult. Propune să se stabilească o sumă de bani care să fie împărţită pe mai multe domenii: cultură, sport etc. şi de care să se ţină seama atunci când se depun solicitările. A simţit că deranjează procedura pe care a folosit-o Consiliul local până acum, care a analizat fiecare cerere în parte.


Doamna Anghel arată că, probabil nu devine totul public. Nu a văzut nici un raport al Festivalului de blues, de exemplu. Multe oraşe şi comune au eliminat această procedură. Centrul îşi doreşte ca administraţia din Sighişoara să fie eficientă şi să nu-şi mai piardă vremea în pauză cu redactarea de proiecte de hotărâri.  Exemplifică cu cele două hotărâri privitoare la deplasarea unor formaţii cultural-artistice în străinătate.


Domnul Popa Adrian întreabă cum ar trebui procedată dacă trupa sau corul respectiv primesc invitaţia de a participa la un festival internaţional cu o săptămână înainte? 


Doamna Anghel arată că există şi posibilitatea de a se merge pe o procedură de urgenţă.


Domnul Rolea George arată că s-a încercat eliminarea unor asemenea situaţii, dar mai apar şi cazuri extraordinare, ieşite din comun, care obligă la asemenea proceduri. Acum însă Trupa Kids va depune o cerere de finanţare din timp ca să existe un fond în bugetul local alocat acestei trupe. După părerea dânsului, nu este rău să se facă o procedură standardizată. 


Domnul Popa Adrian arată că în consiliul local se stabileşte cât din suma alocată merge pe fiecare domeniu în parte.


Domnul Gavrilă Ionel este de părere că cele două proiecte de hotărâre amintite nu sunt semnificative şi nu definesc procedura folosită. 


Doamna Muşunoi Daniela  este convinsă că vor mai apare situaţii de urgenţă. Consideră însă că nu este rea ideea prezentată.


În urma discuţiilor purtate, urmează ca executivul să analizeze oportunitatea de a veni cu un proiect de hotărâre pentru a da curs cererii Centrului pentru Dezvoltare Socială CEDES.
La punctul şase se dă cuvântul domnişoarei Anca Fleşariu, secretarul municipiului, pentru a prezenta petiţia nr. 53/CL/13.09.2011, prin care Fundaţia Cultural Ştiinţifică Gaudeamus Sighişoara solicită stabilirea impozitului pe clădiri şi teren, pe anul 2012 , la cota de 0,25 %. Adaugă faptul că deja au fost aprobate impozitele şi taxele pe anul 2012. Consideră că este vorba de o cotă care se poate aplica acestei fundaţii. 

Se trece la discuţii:

Preşedintele de şedinţă, domnul Urian Cosmin-Marcel, propune să se dea un aviz de principiu.

Domnul Popa Adrian roagă să se vină cu un proiect de hotărâre şi în cazul Centrului CEDES, prin care să se stabilească nişte proceduri. 

Preşedintele de şedinţă supune la vot propunerea de a se da un acord de principiu Fundaţiei Cultural Ştiinţifice Gaudeamus Sighişoara. Se aprobă cu unanimitate de voturi.
La punctul şapte se dă cuvântul domnişoarei Anca Fleşariu, secretarul municipiului, pentru a prezenta petiţia nr. 54/CL/20.09.2011, prin care Clubul Şcolar Sportiv Sighişoara solicită administrarea Stadionului Municipal Sighişoara.

Se trece la discuţii:

Domnul Puşcaş Cornel informează asupra faptului că dânsul a participat la şedinţele consiliului de administraţie din partea Consiliului local şi poate afirma faptul că acest Club sportiv se zbate în aceleaşi lipsuri financiare ca şi alte asociaţii sportive. Pentru a-şi putea continua activitatea, ei au considerat că, aşa cum au avut în administrare fostul stadion, tot aşa să administreze şi noul stadion la nivel de handbal şi de fotbal.

Domnul Popa Adrian arată că s-a stabilit să se scoată acest post la licitaţie pentru că sunt mai mulţi solicitanţi.

Domnul Ştefănescu Constantin arată că este deja înfiinţată o societate a Primăriei care se ocupă de administrarea bunurilor Consiliului local. Doreşte să ştie dacă se va scoate din obiectul de activitate al acestei societăţi administrarea bazelor sportive şi se va da altcuiva? Consideră că nu este corect şi trebuie hotărât clar ce se doreşte.

Domnul Toth Tivadar arată că după ce s-a reziliat contractul cu clubul „Voinţa”, Clubul sportiv a solicitat să i se dea în administrare acest teren şi li s-a dat. Atunci au spus că vor accesa bani de la minister. De atunci nu a mai observat nici o mişcare pe acest teren, care acum este în paragină.

Intervine domnul profesor Avram Ioan de la Clubul sportiv şcolare, cu menţiunea că terenul este conservat.

Domnul Toth Tivadar întreabă dacă clubul are suficiente resurse pentru administrarea stadionului?

Domnul Avram Ioan arată că nu au bani pentru a investi în stadion, dar îl pot menţine în starea în care este pentru că lucrează zilnic aici cu 150 de copii, dar n-ar putea să plătească chirie nimănui. Pe terenul de la „Voinţa” nu se face nici un fel de activitate.

Domnul primar intervine, arătând că aici este o altă problemă din cauza vecinilor, care se plâng că sunt deranjaţi de activităţile sportive care au loc pe acest teren. Stadionul însă este funcţional şi ar fi păcat să nu-l folosească Clubul sportiv, care poate cel puţin să-l întreţină, să tundă iarba şi să aibă grijă de această bază sportivă. Nu este o formă de închiriere, dar fiind vorba de o unitate de învăţământ, consideră că se poate  aproba acest lucru, chiar dacă vor veni şi alte asociaţii ca să desfăşoare acolo activităţi. În prima fază însă, executivul s-a gândit că li se poate da un răspuns favorabil la această solicitare, mai ales că vor avea grijă de stadion, ceea ce nu înseamnă că nu pot să fie şi alţii cu activităţi acolo.

Domnul viceprimar arată că societatea Primăriei, de care a amintit domnul Ştefănescu, a fost înfiinţată numai cu numele, neavând încă patrimoniu. Până atunci nu poate face nimic.

Domnul Ştefănescu Constantin consideră că acest lucru ar fi trebuit specificat.

Domnul primar susţine că cei de la Clubul sportiv şcolar vor să-şi desfăşoare activitatea aici.

Domnul Ştefănescu arată că trebuie lămurit rapid dacă societatea Primăriei va administra sau nu stadionul.

Domnul Urian Cosmin-Marcel întreabă dacă poate să meargă oricine pe acest stadion?

Domnul Avram Ioan arată că poate să vină oricine, dar dacă intrarea va fi liberă, vor veni inclusiv cu cărucioare să se plimbe pe stadion. Cine doreşte să desfăşoare activitate sportivă, poate veni prin intermediul clubului şi să-şi facă un abonament ca să intre în mod civilizat. A fost tunsă iarba şi pista este foarte bună, dar deja s-a format o gaură.

Domnul Burlacu Adrian arată că are cunoştinţă de faptul că domnul Avram face performanţă la atletism şi pentru acest lucru are toată stima faţă de dânsul, dar această problemă cu administrarea stadionului a început cam de când a început dânsul să ceară situaţia financiară.  Niciodată nu s-a gândit la faptul că dânsul şi copiii pe care-i antrenează să nu facă sport sau să nu facă performanţă pentru că ei sunt primii îndreptăţiţi să aibă acces pe această bază sportivă, dar aici se pune problema de administrare.  Trebuie făcută distincţie între a face performanţă şi în a administra. Se încearcă să se paseze către Clubul sportiv găluşca, dar acest club trebuie să facă performanţă. Pentru aceasta trebuie găsiţi sponsori şi încheiate asocieri în participaţiune, aşa cum se procedează în alte oraşe. Nimeni nu şi-a pus problema să interzică accesul pe stadion sau să le ceară bani pentru aceasta. Dacă se dă în administrare, acest stadion va ajunge în situaţia stadionului „Voinţa” pentru că Clubul sportiv şcolar nu are bani pentru a administra stadionul. Aici s-au băgat 2 milioane de Euro şi cu toţii ştim cu arată! 

Domnul Avram susţine că până când nu se va face celălalt stadion pentru încălzire, problema nu se va rezolva.

Domnul Burlacu Adrian arată că dânsul ar căuta soluţii: cum ar fi  asocierea în participaţiune pentru a avea bani de performanţă. 

Domnul Gavrilă Ionel este surprins de faptul că se solicită administrarea stadionului. Nu este împotriva activităţilor sportive, dar a administra un stadion nu este un lucru atât de simplu. Ar fi fost mult mai bine dacă s-ar fi cerut dreptul de folosinţă. Nu crede că acest club este în stare, din punct de vedere financiar, să administreze stadionul.

Domnul Avram Ioan recunoaşte că fără ajutorul Primăriei n-ar fi în stare. 

Domnul Gavrilă Ionel arată că a cerut situaţia financiară cu banii cheltuiţi pentru stadion şi cu resursele financiare viitoare pentru terminarea stadionului. Pentru că are convingerea că nu vor putea administra stadionul din lipsă de resurse financiare, propune să se găsească o soluţie care să-i ajute să-şi poată desfăşura activităţile sportive acolo. Propune să  se dea stadionul numai cu drept de folosinţă în vederea desfăşurării activităţilor sportive. 

Domnul Toth Tivadar este şi dânsul de părere că administrarea presupune nişte costuri pe care clubul nu le are. 

Domnul primar arată că reprezentanţii clubului au fost la dânsul împreună cu domnul Forsea, ocazie cu care le-a spus să facă o adresă către Primărie  şi i-a asigurat că pot desfăşura activităţi acolo pentru că acest club cuprinde toate categoriile de vârstă din şcoli. Chiar dacă acum stadionul nu este funcţional din cauza gazonului, nu este o problemă pentru că iarba va creşte, iar dacă se va înfiinţa societatea Ecoserv, atunci se va ocupa de gazon sectorul de sere şi parcuri. 

Domnul Oprea Nicolae arată că a ascultat toate aceste discuţii şi şi-a dat seama că de fapt se perpetuează acelaşi mod de a gândi. Se amestecă două lucruri diferite: modul de folosire şi modul de administrare.  Dacă le punem laolaltă, iese din nou un talmeş-balmeş. Administrarea trebuie făcută de cineva care se pricepe pentru ca această bază sportivă să rămână o bază sportivă. Nici Secţia de spaţii verzi de la Primărie nu trebuie confundată cu această activitate. Este de părere că nu trebuie să ne grăbim ca să rezolvăm problema repede şi prost.

Domnul primar arată că reprezentanţii clubului au cerut ce au considerat ei de cuviinţă. Noi putem însă spune că Primăria administrează, iar ei pot să tundă iarba şi să stropească gazonul. Este însă păcat ca acest teren să nu fie folosit. Trebuiau  să ceară drept de folosinţă.

Domnul Rolea George întreabă dacă până acum Clubul sportiv şcolar  nu a avut drept de folosinţă?

Domnul Avram Ioan răspunde că au avut.

Domnul primar arată că pot veni şi alţii să desfăşoare activităţi sportive.

Domnul Burlacu Adrian consideră că nu se vor putea desfăşura activităţi sportive pentru că terenul nu va fi omologat. Ca să poată intra pe stadion, a fost nevoit să sară gardul.  Problema este că s-au cheltuit 2 milioane de Euro pe stadion  şi acum vrem să scăpăm de el!  Este de acord cu faptul că acest club nu este capabil din punct de vedere financiar să administreze stadionul, dar acest lucru nu înseamnă că nu trebuie să avem activitate sportivă în oraş! Avem în schimb un oraş necondus!

Domnul primar îl întreabă de ce nu investeşte dânsul în sport? Primăria nu poate fi sponsorul nimănui. 

Domnul Burlacu arată că sunt consilii locale în judeţ care sponsorizează multe echipe. S-au cheltuit foarte mulţi bani pe un drum de 6 km., care nu duce nicăieri!

Doamna Szasz Izolda susţine că persoanele care provin din familii de sportivi sunt discrete şi îşi văd de activitatea sportivă. Cert este însă faptul că trebuie să li se asigure condiţii pentru a putea face antrenamente. Administrare înseamnă altceva, dar clubul poate să înainteze Consiliului local programul în baza căruia înţelege să folosească baza sportivă şi în baza acestui program se poate stabili dreptul de folosinţă gratuită. Dacă programul respectiv permite, atunci pot folosi stadionul şi alţii.

Domnul Avram Ioan arată că Gimnaziul „Zaharia Boiu” foloseşte terenul aproape toată ziua.

Doamna Szasz consideră că nu putem fi exclusivişti.

Domnul Popa Adrian aduce aminte că au mai fost depuse cereri şi de către alţii.

Domnul Popa Adrian propune să se dea răspuns tuturor celor care au depus cereri şi să se stabilească un program de folosire al stadionului. 

Domnul Gavrilă Ionel arată că dânsul a propus o variantă şi roagă să fie luată în considerare. 

Domnul Rolea George arată că cererea a fost formulată greşit  şi ca urmare, nu avem ce răspuns să le dăm. Clubul trebuie să vină cu o cerere corespunzătoare şi cu un program concret, la fel şi celelalte cluburi sportive, aşa cum bine a spus doamna Szasz. Nu se poate da decât răspunsul că nu li se poate da în administrare stadionul. Până acum au folosit stadionul, lucru pe care-l pot face şi în continuare, până când se va aproba un program de funcţionare.

Domnul Oprea Nicolae roagă executivul să administreze şi în continuare această bază sportivă, până când se va veni cu un program concret de folosire. 

Domnul primar arată că stadionul oricum este folosit şi se joacă şi fotbal pe el. Ei au formulat astfel această cerere, deşi li s-a spus că nu au posibilitatea să-l administreze. Stadionul este făcut pentru toţi locuitorii oraşului şi în funcţie de un program stabilit de comun acord, poate să-şi desfăşoare activitatea fiecare acolo. 

Domnul Burlacu Adrian este revoltat de faptul că nu s-au spus  lucrurilor pe nume de la început, consilierii fiind puşi în situaţia de a discuta practic degeaba. Dacă până acum au avut drept de folosinţă asupra stadionul, cum de s-au trezit acum să vină cu această cerere?! Probabil s-a crezut că va putea trece. 

Domnul Gavrilă Ionel arată că dânsul este de acord cu dreptul de folosinţă gratuită asupra stadionului, cu completarea făcută de către doamna Szasz, în sensul ca acest lucru să se facă pe baza unui program specific.

Domnul Burlacu Adrian arată că executivul administrează acest stadion, aşa că acest program de folosinţă poate fi stabilit împreună cu solicitanţii, nu este nevoie de un proiect de hotărâre în acest sens. Să se considere că domnii consilieri au fost informaţi şi acest lucru este suficient.

Domnul primar arată că această cerere nu a trecut pe la dânsul. Dacă ar fi văzut-o le-ar fi spus poate că au greşit formularea. A ajuns la domnul Roiban fără a fi citită. 

Domnul Burlacu Adrian îi cere domnului Roiban să nu mai pună în mapă documente care nu au fost citite de către domnul primar pentru că astfel îi încurcă pe domnii consilieri.

În urma discuţiilor purtate, se ajunge la concluzia că nu se poate da curs solicitării în forma în care a fost formulată deoarece Clubul Şcolar Sportiv nu are capacitatea şi puterea financiară de a administra stadionul municipal, în schimb li s-a sugerat să revină cu o solicitare de dare în folosinţă gratuită a stadionului pentru antrenamente, cu condiţia de a avea acces şi alte organizaţii sportive, în baza unui orar care se va stabili de comun acord.
La punctul opt se dă cuvântul domnişoarei Anca Fleşariu, secretarul municipiului, pentru a prezenta petiţia nr. 55/CL/22.09.2011, prin care Serviciul Judeţean Anticorupţie Mureş solicită informaţii cu referire la înregistrarea eronată efectuată de Datui Victor. Adaugă faptul că  consiliul local trebuie să hotărască dacă a fost provocat un prejudiciu. Din corespondenţa purtată cu O.C.P.I. – B.C.P.I. Sighişoara rezultă că această documentaţie făcută de către domnul Datui corespunde normelor legale. Consilierii ar trebui să verifice documentaţia şi să vadă în ce constă această înscriere eronată. Nu se ştie în ce constă această plângere, care este obiectul ei şi nici de către cine a fost făcută. Din acest considerent nu s-a promovat un proiect de hotărâre în urma căreia să se hotărască dacă s-a produs sau nu un prejudiciu pentru că nu suntem în posesia tuturor elementelor problemei. Din acest considerent nici domnii consilieri nu se pot pronunţa cu privire la existenţa sau neexistenţa vreunui prejudiciu. 




Se trece la discuţii: 


Domnul Ciucan Cristian propune să se scoată acest punct de pe ordinea de zi pentru că domnii consilieri nu au datele necesare ca să se poată pronunţa.


Doamna Szasz Izolda consideră că, dacă se cere un răspuns din partea Consiliului local, atunci şi Serviciul Judeţean Anticorupţie Mureş trebuie să trimită obiectul sesizării pentru ca domnii consilieri să se poată pronunţa în cunoştinţă de cauză. Propune să  se solicite Serviciului Judeţean Anticorupţie Mureş să ne trimită toate informaţiile pe care le deţin legate de această petiţie pentru ca domnii consilieri să se poată pronunţa.


În urma discuţiilor purtate, la propunerea doamnei consilier Szasz Izolda, se va cere Serviciului Judeţean Anticorupţie Mureş să trimită obiectul sesizării pentru ca domnii consilieri să se poată pronunţa în cunoştinţă de cauză.
La punctul nouă se dă cuvântul domnişoarei Anca Fleşariu, secretarul municipiului, pentru a prezenta petiţia nr. 56/CL/22.09.2011, prin care Asociaţia Star Education Bucureşti solicită acordul pentru implementarea proiectului ˝Sistem şi prietenii - Cetatea Sighişoara, respect pentru trecut˝.

Se trece la discuţii: 


Domnul Ciucan Cristian arată că din petiţia prezentată nu rezultă toate elementele necesare eliberării unui acord de principiu.


Domnul primar arată că a fost informat de către Asociaţia Star Education Bucureşti că au câştigat acest proiect pentru câteva obiective din ţară, printre care se numără şi Sighişoara. Programul va fi asemănător cu cel al Festivalului medieval. Acesta va fi organizat la o anumită dată şi ne vor prezenta programul manifestărilor care vor avea loc, de dimensiunea festivalului medieval. Banii vin prin Ministerul Turismului, fiind deja alocaţi, iar pentru program vor purta discuţii şi cu Asociaţia turistică. 


Domnul Burlacu Adrian intervine cu precizarea că şi Asociaţia turistică a beneficiat de bani de la minister, dar numai pe hârtie! Întreabă dacă ar fi foarte greu să ne prezinte ce vor să facă? Dacă ne vom trezi să Sighişoara va fi un brend?  Asociaţia turistică nu a fost informată până în prezent, ceea ce nu înseamnă că nu este de acord cu aceste manifestări, dar are pretenţia să o informeze cel puţin cu ceea ce vor să facă. Când vor veni cu un program concret, atunci se poate discuta. 


Domnul Popa Adrian propune, la rândul său ca Asociaţia Star Education Bucureşti să prezinte Consiliului local propunerile de program, avizele de la Ministerul Turismului, perioada de desfăşurare, zonele de desfăşurare, suma de bani alocată şi care sunt partenerii media.
În urma discuţiilor purtate, preşedintele de şedinţă supune la vot propunerea de a se emite un acord de principiu în vederea implementării proiectului ˝Sistem şi prietenii - Cetatea Sighişoara, respect pentru trecut˝, urmând ca solicitantul să vină cu propunerea de program, să prezinte avizele de la Ministerul Turismului, perioada de desfăşurare, zonele de desfăşurare, cine sunt partenerii media şi suma de bani de care beneficiază pentru implementarea proiectului.

Se aprobă cu unanimitate de voturi emiterea avizului de principiu cu condiţiile prezentate mai sus.
La punctul zece se dă cuvântul domnului Puiu Radu-Pavel pentru a prezenta informarea privind stadiul lucrărilor la obiectivul de investiţii ˝Bază sportivă - Stadion atletism şi fotbal cu teren secundar de antrenament˝. Adaugă faptul că există un contract în derulare cu o firmă, motiv pentru care nu se poate da în administrarea nimănui baza sportivă. Această firmă trebuie să mai execute nişte lucrări care în momentul de faţă sunt sistate. 

Domnul Ştefănescu Constantin întreabă cine a sistat lucrările?

Domnul Puiu Radu-Pavel răspunde că dânsul, din lipsă de bani. Lucrările executate sunt în garanţie de 5 ani, de la recepţia parţială care s-a făcut.

Domnul Toth Tivadar întreabă cum se poate folosi stadionul în aceste condiţii?

Domnul Puiu Radu-Pavel arată că se poate face acest lucru la cererea beneficiarului. Pentru viciile ascunse care se constată, se întocmeşte un proces-verbal.

Domnul Gavrilă Ionel este nedumerit de faptul că până acum au fost prezentate trei informări şi nici una nu a cuprins aceste informaţii! Întreabă de ce i-a lăsat pe domnii consilieri să discute minute în şir despre administrarea stadionului, când a ştiut că nu este posibil? 

Domnul Puiu Radu-Pavel arată că dânsul nu a avut cunoştinţă de această solicitare şi nu şi-a permis să intervină. 

Domnul Gavrilă Ionel atrage atenţia că, dacă sportivii şi elevii desfăşoară activităţi sportive pe acest stadion, care este încă în garanţie, în cazul ivirii unor accidente, s-ar putea să fim buni de plată.

Domnul Puiu Radu-Pavel arată că a sunat constructorul şi i-a explicat ce s-a întâmplat.

Domnul Gavrilă susţine că maşina de tuns iarba a făcut pista praf.

Domnul Puiu Radu-Pavel arată că este obligat constructorul să refacă pista. Gazonul a fost supraînsămânţat, s-a fertilizat şi erbicidat. 

Domnul Gavrilă arată că nu a fost lămurit deloc. 

Domnul Rolea George întreabă dacă a fost depusă o adresă la constructor prin care i s-a cerut acordul pentru folosirea acestei baze sportive?

Domnul Puiu Radu-Pavel  arată că chiar constructorul a venit cu o cerere prin care a predat baza sportivă, iar garanţia merge în continuare.

Domnul Rolea George întreabă dacă constructorul a cerut ca noi să preluăm parţial lucrările realizate?

Domnul Puiu Radu-Pavel arată că, în cazul în care apar vicii ascunse, este de datoria constructorului să le refacă.

Domnul Burlacu Adrian susţine că lucrarea de la stadion nu este recepţionată, nu este terminată şi ca atare baza sportivă nu poate fi folosită. Ceea ce spune domnul Puiu  Radu-Pavel  nu este adevărat în proporţie de 90%! Vor face demersurile necesare pentru această proastă execuţie şi  proastă construcţie. Nu îl interesează Hotărârea de Guvern semnată de către domnul Ministru Emil Boc, care a fost pusă la dosar, pentru că dânsul a întrebat şi a vrut să ştie cât a costat iarba însămânţată pentru gazon.

Domnul Puiu Radu-Pavel arată că a spus acest lucru: 240.000 lei preţ unitar. 

Domnul Gavrilă Ionel este uimit de această sumă care nu reprezintă contravaloarea covorului de iarbă, ci numai sămânţa luată din pungă!

Domnul Puiu Radu-Pavel arată că aceasta a fost soluţia dată de către proiectant.

Domnul Burlacu Adrian arată că dânsul a dorit să ştie cât a costat gazonul pentru a putea aprecia dacă a fost mai scump decât gazonul de pe stadionul „Lia Manoliu” şi dacă a existat o situaţie de lucrări de la început şi cine a făcut parte din comisia de recepţie?

Domnul Puiu Radu-Pavel arată că a trecut în informare acest lucru, fiind vorba de reprezentantul beneficiarului.

Domnul Burlacu Adrian cere să i se spună concret numele. De asemenea, a cerut să i se precizeze clar cât a costat gazonul şi iarba însămânţată, cine face parte din comisie şi dacă au fost stabilite anumite lucrări şi în schimb au fost făcute altele. Doreşte să ştie şi unde este tribuna de la fostul stadion, dacă s-a predat la DCA, cât a costat drumul şi de ce s-a făcut parcarea şi drumul dacă încă nu a fost făcută tribuna. Cine a stabilit ordinea realizării lucrărilor şi de ce nu s-a respectat proiectul. Roagă ca pentru şedinţa viitoare să i se dea toate aceste date în mod exact, cu sumele defalcate pe lucrări, denumiri, numele persoanelor implicate etc.

La solicitarea domnului consilier Burlacu Adrian, domnul Puiu Radu-Pavel va prezenta o nouă informare pentru şedinţa viitoare care să conţină toate informaţiile solicitate în şedinţele anterioare referitoare la costul gazonului, situaţia de lucrări pe etape de execuţie, din cine se compune comisia de recepţie a lucrărilor,  dacă au fost respectate lucrările stabilite anterior pe etape şi termene de execuţie, costul acestora, ce s-a întâmplat cu vechea tribună, dacă a fost valorificată la DCA ca şi fier vechi, cât a costat drumul şi cum se motivează faptul că s-a realizat drumul şi parcarea în detrimentul tribunei. De asemenea, cine a dispus modificarea proiectului, de ce nu s-au executat lucrările conform proiectului. Toate aceste informaţii vor fi prezentate pentru şedinţa viitoare cu date exacte şi concrete, cu numele persoanelor responsabile. 
La punctul 11 se dă cuvântul domnului primar pentru a prezenta expunerea de motive şi proiectul de hotărâre privind aprobarea listei definitive cu străzile cuprinse în proiectul „Extinderea şi reabilitarea infrastructurii de apă şi apă uzată în judeţul Mureş” din raza de competenţă a municipiului Sighişoara.

Se dă cuvântul domnului  Victor Moldovan   pentru a prezenta Raportul de specialitate al Compartimentului administrare fonduri europene.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.

Se trece la discuţii:

Domnul Toth Tivadar doreşte să ştie în ce bază s-a hotărât să intre anumite străzi şi nu altele?

Domnul Moldovan Victor arată că după finalizarea acestor lucrări nu vor mai fi străzi în Sighişoara fără acces la canalizare.

Domnul Toth Tivadar întreabă pe ce listă este trecută strada Zugravilor?

Domnul viceprimar răspunde că această stradă este prevăzută pe lista străzilor cu contract în derulare.

Domnul Gavrilă Ionel arată că de fapt s-a întocmit lista cu străzile rămase fără canalizare. Doreşte să ştie dacă nu se suprapun aceste lucrări cu lucrările finanţate din bugetul local?

Domnul Moldovan Victor răspunde că nu, pentru că au fost verificate, dar poate fi vorba de tronsoane diferite. 

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 153/2011 privind aprobarea listei definitive cu străzile cuprinse în proiectul „Extinderea şi reabilitarea infrastructurii de apă şi apă uzată în judeţul Mureş” din raza de competenţă a municipiului Sighişoara.
La punctul 12 se dă cuvântul domnului primar pentru a prezenta expunerea de motive şi proiectul de hotărâre privind aderarea municipiului Sighişoara la Asociaţia Localităţilor şi Zonelor Istorice şi de Artă din România.
Se dă cuvântul domnişoarei Sitea Oana  pentru a prezenta Raportul de specialitate al Biroului relaţii publice.

Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.

Nu sunt discuţii.

Se supune la vot proiectul de hotărâre. Se aprobă cu  16 voturi pentru şi o abţinere a domnului consilier Rolea George. Se adoptă hotărârea nr. 154/2011 privind aderarea municipiului Sighişoara la Asociaţia Localităţilor şi Zonelor Istorice şi de Artă din România.
La punctul 13 se dă cuvântul domnului primar pentru a prezenta expunerea de motive şi proiectul de hotărâre privind desemnarea reprezentanţilor Consiliului local Sighişoara în  Consiliile de Administraţie ale unităţilor de învăţământ sighişorene.

Se dă cuvântul domnişoarei Sitea Oana  pentru a prezenta Raportul de specialitate al Biroului relaţii  publice.

Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.


Se trece la propuneri privind desemnarea reprezentanţilor Consiliului local Sighişoara în  Consiliile de Administraţie ale unităţilor de învăţământ sighişorene.


Domnul Puşcaş Cornel propune să fie trecuţi la prima poziţie consilierii care fac parte deja din consiliile respective de administraţie, urmând ca pentru locurile vacante să se facă propuneri şi să se completeze acolo unde este cazul.


Preşedintele de şedinţă supune la vot propunerea făcută. Se aprobă cu unanimitate de voturi.

1. Grădiniţa cu program prelungit nr. 2 – rămâne domnul Prodan Dumitru,  care este deja  în Consiliul de administraţie

2. Grădiniţa cu program normal nr. 3 – rămâne doamna Muşunoi Daniela, care este deja în Consiliul de administraţie 

3. Grădiniţa Târnava – rămâne domnul Burlacu Adrian, care este deja în Consiliul de administraţie. Îşi exprimă dorinţa de a fi numit în altă parte.

4. Grădiniţa cu program normal nr. 7 – rămâne domnul Urian Cosmin-Marcel, care este deja în Consiliul de administraţie.

5. Şcoala generală „Radu Popa” – rămâne domnul Puşcaş Cornel, care este deja în Consiliul de administraţie.

Doamna Muşunoi Daniela  îl propune pe domnul Constantin Ştefănescu.

Preşedintele de şedinţă supune la vot propunerea făcută. Se aprobă cu 16 voturi pentru. Nu participă la vot domnul Constantin Ştefănescu.

6. Gimnaziul de stat „Aurel Mosora” – rămâne domnul Toth Tivadar, care este deja în Consiliul de administraţie. 

Domnul Ion Adăscăliţei îl propune pe domnul Gall Erno. 

Intervine domnul Toth Tivadar, care propune să fie numit un alt consilier pentru Secţia română.

Domnul Gavrilă Ionel îl propune pe domnul consilier Rolea George. 

Preşedintele de şedinţă supune la vot propunerea făcută. Se aprobă cu 16 voturi pentru. Nu participă la vot domnul consilier Rolea George.

7. Gimnaziul de stat „Miron Neagu”. – rămâne domnul Ion Adăscăliţei, care este deja în Consiliul de administraţie.


Doamna Muşunoi Daniela îl propune pe domnul Gavrilă Ionel. 

Preşedintele de şedinţă supune la vot propunerea făcută. Se aprobă cu 16 voturi pentru. Nu participă la vot domnul Gavrilă Ionel.

8.Gimnaziul de stat „Victor Jinga”  – rămâne domnul Oprea Nicolae, care este deja în Consiliul de administraţie.

Domnul Ion Adăscăliţei îl propune pe domnul Toth Tivadar. Nefiind alte propuneri, preşedintele de şedinţă supune la vot propunerea făcută. Se aprobă cu 16 voturi pentru. Nu participă la vot domnul Toth Tivadar.

9. Gimnaziul de stat „Zaharia Boiu” – rămâne domnul Gavrilă Ionel, care este deja în Consiliul de administraţie.

Domnul Ion Adăscăliţei îl propune pe domnul Prodan Dumitru. Se aprobă cu 16 voturi pentru. Nu participă la vot domnul Prodan Dumitru.

10. Colegiul Naţional „Mircea Eliade” - rămâne domnul Ciucan Cristian, care este deja în Consiliul de administraţie. 

Domnul Gavrilă Ionel îl propune pe domnul Rolea George. Preşedintele de şedinţă supune la vot propunerea făcută. Se aprobă cu 16 voturi pentru. Nu participă la vot domnul Rolea George.

Domnul Toth Tivadar o propune pe doamna consilier Szasz Izolda. Preşedintele de şedinţă supune la vot propunerea făcută. Se aprobă cu 16 voturi pentru. Nu participă la vot doamna Szasz Izolda.

11. Liceul teoretic „Joseph Haltrich” - rămâne domnul Rolea George, care este deja în Consiliul de administraţie. 

Domnul Ion Adăscăliţei îl propune pe domnul Burlacu Adrian. Se supune la vot propunerea făcută. Se aprobă cu 16 voturi pentru. Nu participă la vot domnul Burlacu Adrian.

Doamna Muşunoi Daniela îl propune pe domnul Puşcaş Cornel. Se supune la vot propunerea făcută. Se aprobă cu 16 voturi pentru. Nu participă la vot domnul Puşcaş Cornel.

12. Grupul şcolar de industrie uşoară -  rămâne domnul Ferezan Mircea, care este deja în Consiliul de administraţie. 

Domnul Rolea George îl propune pe domnul Popa Adrian. Preşedintele de şedinţă supune la vot propunerea făcută. Se aprobă cu 16 voturi pentru. Nu participă la vot domnul Popa Adrian.

Domnul Gavrilă Ionel o propune pe doamna Muşunoi Daniela. 

Intervine doamna Muşunoi Daniela, arătând că preferă să facă parte din Consiliul de administraţie al Grupului şcolar agricol. 

Domnul Popa Adrian îl propune pe domnul Savu Sorin-Virgil. Preşedintele de şedinţă supune la vot propunerea făcută. Se aprobă cu 16 voturi pentru. Nu participă la vot domnul Savu Sorin-Virgil.

13. Grupul şcolar agricol - rămâne domnul Urian Cosmin-Marcel, care este deja în Consiliul de administraţie. 

Domnul Rolea George o propune pe doamna Cioanta Minerva. Preşedintele de şedinţă supune la vot propunerea făcută. Se aprobă cu 16 voturi pentru. Nu participă la vot doamna Cioanta Minerva.

Din consiliul de administraţie va mai face parte şi doamna Muşunoi Daniela, care şi-a exprimat această opţiune. 

14. Clubul sportiv şcolar - rămâne domnul Puşcaş Cornel, care este deja în Consiliul de administraţie. 

Intervine domnul Toth Tivadar cu precizarea că la Colegiul „Mircea Eliade” Consiliul de administraţie este format din 9 membri şi ca urmare, trebuie nominalizaţi doar doi consilieri în loc de trei.

Domnul Rolea George anunţă că dânsul renunţă.

Preşedintele de şedinţă  informează că în acest caz rămân în Consiliul de administraţie al Colegiului „Mircea Eliade” domnul Ciucan Cristian şi doamna Szasz Izolda.

Se trece la discuţii: 

Domnul Ştefănescu Constantin îi întreabă pe domnii consilieri, care au mai făcut parte din consiliile de administraţie ale şcolilor, dacă au fost invitaţi la şedinţe.

Domnul Popa Adrian răspunde că dânsul nu a fost invitat.

Domnul Ion Adăscăliţei arată că dânsul a fost invitat, la fel şi domnul consilier Gavrilă Ionel.

Domnii consilieri Ciucan Cristian şi Urian Cosmin-Marcel arată că nici dânşii nu au fost invitaţi la şedinţele consiliului de administraţie la şcoala unde au fost desemnaţi.

Domnul Cosmin Urian întreabă dacă aceste şedinţe sunt statutare şi fără participarea consiliului desemnat?

Domnul Ştefănescu Constantin îi roagă pe domnii consilieri ca atunci când participă la aceste şedinţe să ridice problema curăţeniei oraşului, să sensibilizeze şi şcolile să participe la acţiuni de curăţenie şi salubrizare a oraşului în diferite locuri predispuse din oraş. Propune ca toate şcolile să aibă un anumit sector din oraş pe care să-l gospodărească. Copiii trebuie învăţaţi să facă şi să menţină curăţenia. Dacă vor fi antrenaţi în asemenea activităţi, probabil că vor preveni evenimentele de acest gen. Oraşul din păcate este plin de gunoaie, de peturi şi de hârtii.

Doamna Muşunoi Daniela arată că şcolile au participat la foarte multe acţiuni de acest gen. Chiar săptămâna trecută a avut loc o acţiune amplă de curăţenie.

Domnul Ştefănescu Constantin consideră că asemenea evenimente trebuie popularizate atât în ziarul local, cât şi la televizor.

Doamna Muşunoi Daniela arată că şcolile sunt implicate mereu în asemenea acţiuni, deşi nu copiii sunt cei care fac mizerie, iar deseori părinţii nu sunt de acord ca copiii lor să participe la asemenea activităţi. 

Domnul Ion Adăscăliţei arată că dânsul când a fost nominalizat să facă parte din Consiliul de administraţie  al Gimnaiziului „Miron Neagu”, l-a sunat pe directorul şcolii şi l-a informat că face parte din consiliul de administraţie respectiv.

Domnul Urian Cosmin-Marcel arată că la grădiniţă nu s-a ţinut consiliul de administraţie.

Doamna Muşunoi Daniela arată că dânsa a fost anunţată printr-o adresă venită de la Primărie.

Se supune la vot proiectul de hotărâre cu propunerile făcute. Se aprobă cu unanimitate de voturi şi se adoptă hotărârea nr. 155/2011 privind desemnarea reprezentanţilor Consiliului local Sighişoara în  Consiliile de Administraţie ale unităţilor de învăţământ sighişorene.
La punctul 14 se dă cuvântul domnului primar pentru a prezenta expunerea de motive şi proiectul de hotărâre privind rezilierea unui contract de concesiune.
Se dă cuvântul domnului Petru Maşca  pentru a prezenta Raportul de specialitate comun al Arhitectului şef şi al Direcţiei administrarea patrimoniului.

Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este nefavorabil cu un vot pentru şi două voturi împotrivă.

Se dă cuvântul preşedintelui comisiei sociale  pentru prezentarea avizului. Avizul este nefavorabil cu patru voturi împotrivă şi un vot pentru. 

Domnul Ion Adăscăliţei intervine cu precizarea că este vorba de comisia socială, unde a fost un vot pentru a dânsului şi patru voturi împotrivă ale domnilor Savu Sorin-Virgil, Rolea George, Muşunoi Daniela şi Cioanta Minerva.

Se dă cuvântul preşedintelui comisiei juridice pentru prezentarea avizului. Avizul este favorabil cu două voturi pentru şi o abţinere.

Se dă cuvântul preşedintelui comisiei de relaţii externe pentru prezentarea avizului. Avizul este favorabil, cu două voturi pentru şi o abţinere.


Se trece la discuţii:


Domnul Ştefănescu Constantin arată că a primit şi o petiţie, pe care nu a reuşit s-o citească.


Domnul Urian Cosmin-Marcel, preşedintele de şedinţă, întreabă dacă doreşte să intervină cineva din partea S.C. Boss Company S.R.L.?


Domnul Burlacu Adrian este nemulţumit de faptul că preşedintele de şedinţă insistă, chiar dacă reprezentantul  firmei nu şi-au exprimat dorinţa, ca acesta să ia cuvântul. Consideră că ar fi trebuit să spună de la început că doreşte să-i dea cuvântul. Apreciază că  de această dată executivul şi-a făcut treaba, dar nu şi înainte. Din păcate ştie deja care este rezultatul votului! Îi este pur şi simplu scârbă de ceea ce se întâmplă în acest oraş şi de modul în care decurg voturile în şedinţele Consiliului local. Este o mare mirare pentru dânsul că executivul promovează un proiect de hotărâre, cu toate că avizul comisiei din care face parte viceprimarul, reprezentant al executivului,  este negativ! Se întreabă dacă se pot uita unii în ochii celorlalţi pentru că ştiu cu toţii unde se duc banii şi că  reprezintă interesele celor care dau bani în campania electorală! Acest proiect de hotărâre nu are cum să treacă şi ştim cu toţii de ce şi care sunt motivele. Îl întreabă pe domnul primar dacă poate explica cum este posibil ca o parte a executivului să promoveze hotărârea, iar cealaltă parte să se abţină?  Personal nu îi este teamă că va fi dat în judecată de către această societate dacă votează pentru rezilierea contractului, dar va cere să fie public tot acest circ! Încă nu este la capătul puterilor şi se va duce mai departe!


Domnul primar arată că dânsul nu face parte din nici o comisie şi consideră că şi-a făcut datoria. A făcut tot ceea ce s-a putut ca să fie totul legal  şi acum va  răspunde personal fiecare consilier de votul pe care-l va da. Consideră că personal nu are nici o vină pentru că şi-a făcut datoria şi speră să nu mai fie acuzat.


Domnul Ion Adăscăliţei arată că acest subiect a fost foarte mult discutat. Acest lucru se datorează şi faptului că în anumite momente, când s-a dezbătut subiectul respectiv, s-a înţeles că toată lumea este de acord cu rezilierea contractului, iar acum când suntem puşi în faţa faptului împlinit, lucrurile se schimbă. Dacă presa este independentă, atunci opinia publică sighişoreană să fie informată asupra votului fiecărui consilier în parte!


Domnul Ştefănescu Constantin arată că s-a prezentat o informare de către executiv din care rezultă încălcarea contractului dintre cele două părţi.  Întreabă aici, în mod public, dacă ceea ce scrie în informarea respectivă este adevărat? Nu este nici o informaţie falsificată sau denaturată din cele prezentate în material? Înşiră  toate neregulile prezentate în informare şi doreşte să ştie dacă totul este prezentat corect pentru a putea, în baza celor constatate, să ia decizia potrivită. În informare s-a invocat şi prezenţa Poliţiei locale. Doreşte să-i confirme domnul comandant acest lucru, dar din păcate nu este în sala de şedinţă.


Domnul primar intervine cu precizarea că domnul Bogdan nu a venit la şedinţă pentru că nu are personal suficient şi a fost nevoit să rămână la serviciu. 


Domnul Ştefănescu Constantin doreşte să i se confirme că toate aceste constatări vor avea susţinere în instanţă, în cazul în care se va ajunge la proces. De asemenea, doreşte să ştie dacă S.C. Boss Company i-au fost trimise constatările făcute pe teren sau dacă li s-a cerut să participe şi ei la aceste constatări.  Cu toţii trebuie să fie foarte cinstiţi pentru că dacă se va ajunge la proces are câştig de cauză cel care spune adevărul şi nu invers. Acest proces poate dura ani de zile şi este important ca toate dovezile adunate să poată fi susţinute.


Domnul Maşca Petru confirmă faptul că toate informările făcute au fost făcute de către executiv în prezenţa reprezentanţilor Poliţiei locale. Personal susţine tot ceea ce a întreprins  şi a scris dânsul, putând documenta şi cu fotografii cele scrise. 


Domnul Ştefănescu Constantin  întreabă dacă S.C. Boss Company S.R.L. a fost informată privind constatările făcute?


Domnul Maşca Petru arată că aceştia au participat la toate şedinţele. 


Domnul Ştefănescu doreşte să ştie dacă au fost informaţi imediat după constatările făcute pe teren?


Domnul Maşca Petru arată că aceste concluzii au fost prezentate în Consiliul local şi pot fi citite şi pe site-ul Primăriei. Aceste materiale sunt publice.


Domnul Ştefănescu o întreabă pe domnişoara secretar Fleşariu Anca dacă este corect să se procedeze aşa, în cazul în care există un contract bilateral? Adică să fie informată cealaltă parte din contract prin intermediul site-ului?


Domnişoara secretar întreabă dacă este vorba de încălcarea contractului? Informările au fost prezentate în Consiliul local şi au fost prezenţi şi reprezentanţii S.C. Boss Company S.R.L.  Pe de altă parte, executivul nu este obligat să le spună ceea ce nu au făcut. Fiecare parte contractuală ştie ce are de făcut, în baza contractului. Nu trebuie să le spunem nimic pentru că nu suntem organ de control. Executivul a verificat modul în care decurge şi este respectat contractul.


Domnul Ştefănescu întreabă dacă nu ar fi trebuit să fie notificaţi?


Domnişoara secretar arată că notificări sau adrese cu ceea ce trebuie să facă sunt destule. Aici este vorba de informări care certifică cum s-a făcut controlul în zilele de sâmbătă sau duminică.  Nu suntem obligaţi contractual să le trimitem informările pe care le-am întocmit.


Domnul Ştefănescu întreabă din nou dacă nu ar fi trebuit să fie notificaţi?


Domnişoara secretar răspunde că nu.


Domnul Ferezan Mircea arată că însăşi adresa trimisă azi consilierilor atestă faptul că S.C. Boss Company S.R.L. ştie despre ce este vorba.


Domnişoara secretar susţine şi dânsa că de fiecare dată societatea a venit cu un răspuns, care dovedeşte că erau informaţi şi că ştiau despre ce e vorba. Nu intră în obligaţiile noastre contractule să îi informăm asupra acestor controale.


Domnul Ştefănescu o roagă şi pe doamna Szasz Izolda, care este avocat de meserie, să-şi spună punctul de vedere.


Doamna Szasz Izolda arată că nu doreşte să ia cuvântul în calitate de avocat.  Consideră că nu suntem în faza în care să ne convingem reciproc de anumite lucruri. În mod normal, părţile îşi îndeplinesc obligaţiile cu bună credinţă. Modul în care  verifică una dintre părţi  cum se  achită de obligaţii cealaltă parte, o priveşte. Nu este nevoie de nici o notificare în acest sens. Partea cealaltă ar fi trebuit să aibă grijă să execute contractul în limitele stabilite de comun acord, mai ales în această perioadă sensibilă şi mult discutată. Cu toate că s-a tot spus că nu se acceptă neregulile constatate,  societatea a dat dovadă de un comportament de neacceptat în executarea contractului şi atunci de ce să fie notificată? Dacă una din părţi consideră să sunt motive de desfacere a contractului, este în regulă şi fiecare votează cum crede de cuviinţă şi nu trebuie să fie convins de către nimeni. Se miră că S.C. Boss Company S.R.L. a permis şi a dat motive să se adune un asemenea material despre modul de executare al contractului. 


Domnul Ion Adăscăliţei arată că domnul Eftimie Adrian, în şedinţa precedentă, a motivat că de fapt a vrut să voteze, dar executivul a propus prelungirea contractului, nu rezilierea acestuia. Acum se propune rezilierea contractului!


Domnul avocat Burghelea arată, legat de buna credinţă în executarea contractului, că percepţia este aceeaşi, dar trebuie ţinut seama de faptul că în ultimele trei zile s-a luat din obiectul concesiunii.


Domnul Burlacu Adrian îl întreabă pe domnul avocat dacă consideră că a fost normal ca în anul 2008 contractul să se prelungească cu 10 ani? Într-un an electoral! Cum de atunci a fost normal şi acum nu mai este normal?! Doreşte să-i audă părerea.  Atunci s-a dat această prelungire drept bonus. A fost normal să se procedeze aşa?


Domnul avocat Burghelea  arată că nu se poate pronunţa. Despre ce nu poate vorbi, preferă să tacă.


Domnişoara secretar arată că există şi adresa S.C. Boss Company la dosar, prin care se propune scoaterea acestui punct de pe ordinea de zi.


Domnul Ciucan Cristian intervine cu precizarea că iniţiatorul poate să ceară scoaterea unui punct de pe ordinea de zi.


Domnul primar arată că dânsul îşi menţine punctul de vedere.   

Se supune la vot proiectul de hotărâre. Votează pentru un număr de 10 consilieri, se abţin următorii consilieri: Rolea George, Gavrilă Ionel, Puşcaş Cornel, Toth Tivadar, Oprea Nicolae, Muşunoi Daniela şi Savu Sorin-Virgil. Domnişoara secretar anunţă că proiectul de hotărâre nu a fost aprobat.
La punctul 15 se dă cuvântul domnului primar pentru a prezenta expunerea de motive şi proiectul de hotărâre privind modalitatea de execuţie a lucrărilor necesare realizării celulelor 3 şi 4 din Depozitul de deşeuri menajere al municipiului Sighişoara şi modalitatea de amortizare a acestei investiţii ce se va realiza de către S.C. Schuster Ecosal S.R.L.  Sighişoara.
Se dă cuvântul domnului Gheorghe Maior  pentru a prezenta Raportul de specialitate al Compartimentului monitorizare utilităţi publice, investiţii, urmărire contracte,  cu precizarea că există avizul favorabil al A.N.R.S.C.

Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este nefavorabil.

Se dă cuvântul preşedintelui comisiei juridice pentru prezentarea avizului. Avizul se va da după discuţii. 

Se dă cuvântul preşedintelui comisiei de relaţii externe pentru prezentarea avizului. Avizul este favorabil.


Se trece la discuţii:


Domnul Gavrilă Ionel întreabă dacă pentru aceste lucrări nu trebuie să se facă licitaţie? Doreşte să ştie dacă atribuirea directă a construirii celor două celule este normală şi legală?


Domnul Maior Gheorghe răspunde că se poate face atribuirea directă deoarece este un contract în derulare. S-a aprobat  partea totală şi acum se votează lucrările eşalonat. Prezintă avizul A.N.R.S.C.


Domnul Ştefănescu Constantin întreabă cum se determină cantitatea de gunoi care se depozitează în rampă, după ce a trecut prin staţia de sortare?


Domnul Maior Gheorghe arată că se plăteşte doar pentru gunoiul depozitat, adică se plăteşte la tonă pe cantitatea globală. 


Domnul Ştefănescu întreabă de ce creşterea de tarif este neliniară pe ani?


Domnul Maior Gheorghe arată că din anul trei se amortizează celula trei, iar din anul patru se amortizează şi  celula patru. 


Domnul Ştefănescu consideră anormală această creştere neliniară pentru că amortizarea trebuie să se facă liniar. 


Domnul Maior Gheorghe arată că se va realiza 65% din totalul investiţiei începând din anul trei şi în cel de-al patrulea an se va realiza şi celula patru.


Domnul Ştefănescu este sceptic în ceea ce priveşte perioada estimată de realizare a celulelor şi nu este mulţumit de răspunsul primit.


Domnul Rolea George arată că în anexa 1 se menţionează că pentru celula patru se va emite autorizaţie de construcţie din al patrulea an de exploatare a celulei trei. Presupune că celula patru se va construii din banii luaţi de la noi, aşa cum a spus domnul Popa Adrian.


Domnul Burlacu Adrian arată că dânsul a intrat în grevă  şi nu a votat nimic ce a fost legat de salubritate. Deşi a atras şi atunci atenţia că lucrurile nu sunt în ordine, totuşi s-a votat. A spus şi în alte rânduri că nu este normal să nu faci nici o investiţie şi să colectezi gunoiul cu tractorul şi cu acei oameni soioşi!


Doamna Szasz Izolda arată că unii consilieri se abţin, în ideea că răspund ceilalţi.


Domnul Burlacu Adrian asigură că membrilor P.N.L. nu le comandă nimeni şi nici nu vor permite în viitor acest lucru!


Domnul Ştefănescu Constantin arată că nici dânsului nu i-a comandat niciodată nimeni.


Domnul Burlacu Adrian arată că de trei ani de zile a cerut ca sectorul de salubritate să intre în licitaţie.  Când a propus ca pentru cetate să se folosească o maşină electrică, care să nu polueze, a fost luat în derâdere!  S-a susţinut că trebuie achiziţionate autogredere şi tractoare! A cerut ca în Consiliul local să se prezinte punctajul înainte de licitaţie, de asemenea, şi caietul de sarcini, dar nu le-a văzut niciodată pentru că cineva a ţinut această societate în braţe! Nu este o jucările pentru că aici este vorba de bani! Acum se ia de colo şi se dă dincolo, cu toate că noi nu suntem în stare să tundem iarba de pe stadion! A vrut de atâţia ani de zile ca acest lucru să intre în normalitate, dar mereu s-a constatat că ceva nu a fost făcut cum trebuie.


Domnul Gavrilă Ionel regretă faptul că au fost făcute nişte afirmaţii aiurea. Consilierii din grupul PDL au cerut sancţionarea viceprimarului pentru anumite motive în şedinţa din martie. Una dintre aceste motive a fost problema salubrizării. Nu doreşte să se disculpe pentru modul în care a votat, dar aduce aminte faptul că a fost de acord cu domnul Burlacu atunci când a susţinut că trebuie să se facă licitaţie pentru serviciul de salubrizare. Mai mult decât atât, dotarea tehnică pe care a propus-o a fost apreciată şi acceptată ca fiind strict necesară. Nu este de acord să se facă curăţenie cu utilajele cu care se lucrează acum şi nici nu poate fi de acord cu atribuirea directă. Doreşte să ştie când s-a aprobat pentru că nu s-a votat un asemenea proiect de hotărâre. Pentru că nu este edificat, cere să i se dea lămuriri în sensul dacă consilierii au votat sau nu să se dea acestei societăţi realizarea celulelor trei şi patru. Nu este corect ca anumiţi consilieri să fie acuzaţi că sunt părtaşi, pentru că nu este adevărat! Chiar grupul PDL a ridicat această problemă şi a cerut sancţionarea viceprimarului. Se doreşte transparenţă şi să se facă licitaţie. Motivaţia amânării scoaterii activităţii de salubritate a fost aceea că s-au depus contestaţii, dar şi aceste contestaţii au un termen, care este acel termen? Procedând astfel, înseamnă că poate trece şi  un mandat, fără să se  rezolve problema respectivă! Roagă să nu se mai accepte acuzaţii care să denote că grupul PDL ar fi părtinitor cu cineva pentru că nu este de acord.  Cum a spus şi doamna Szasz, fiecare răspunde pentru votul lui.  Nu doreşte să se revină la votul care s-a dat pentru că nu are rost. Nu  fost părtaş nici în anul 2005 şi nu este nici acum.


Domnul Maior Gheorghe arată că prin Hotărârea nr. 130 din 2010 s-a luat această decizie. Este vorba de contractul de administrare în depozit. Cealaltă hotărâre prin care s-a aprobat valoarea totală a investiţiei a fost în decembrie 2010. Acum se discută de contractul de administrare în depozit, nu de contractul de salubritate. Contestaţia pentru salubrizare s-a făcut la celălalt contract. 


Domnul Toth Tivadar arată că din calculele făcute rezultă că peste 12 ani creşterea va fi de 170% faţă de ceea ce este acum. Întreabă cum se va reflecta această sumă în preţurile care se vor practica pentru populaţie?


Domnul …… din partea S.C. Schuster Ecosal S.R.L., arată că nu vor creşte preţurile. Legislaţia în vitoare prevede că orice societate care lucrează în acest domeniu trebuie să ridice cantitatea respectivă de gunoi. Ca urmare, costurile vor scade pentru fiecare persoană fizică deoarece deşeurile vor fi reciclate şi va scade cantitatea.  Este vorba de o investiţie care va fi amortizată  prin studiul de oportunitate prezentat.


Domnul Popa Adrian întreabă de ce costă 3 milioane de Euro acel pământ?


Domnul…….. arată că nu este pământ


Domnul Popa este convins de faptul că preţurile au fost umflate din start.  Şi dânsul a votat întotdeauna împotriva acestor proiecte.


Domnul ………susţine că se poate face dovada cu groapa de gunoi de la Tg.Mureş, care se face din fonduri europene.


Domnul Maior Gheorghe arată că se vor face situaţii de lucrări care vor fi prezentate Consiliului local şi nimic nu se va întâmpla fără să fie informat Consiliul local. Aceasta a fost singura variantă de a se realiza aceste celule.


Domnul Popa Adrian este de părere că ar fi venit o grămadă de solicitanţi şi este convins că preţul ar fi fost altul.


Se supune la vot proiectul de hotărâre. Votează pentru un număr de 10 consilieri, iar următorii consilieri se abţin: Ferezan Mircea, Gavrilă Ionel, Rolea George, Puşcaş Cornel, Muşunoi Daniela, Toth Tivadar şi Popa Adrian. Secretarul municipiului, domnişoara Fleşariu Anca, anunţă că proiectul de hotărâre s-a aprobat. Se adoptă hotărârea nr. 156/2011 privind modalitatea de execuţie a lucrărilor necesare realizării celulelor 3 şi 4 din Depozitul de deşeuri menajere al municipiului Sighişoara şi modalitatea de amortizare a acestei investiţii ce se va realiza de către S.C. Schuster Ecosal S.R.L.  Sighişoara.
La punctul 16 se dă cuvântul domnului primar pentru prezentarea expunerii de motive şi a proiectului de hotărâre privind delegarea gestiunii pentru unele servicii de utilităţi publice ale Municipiului Sighişoara către S.C.ECOSERV SIG S.R.L. Sighişoara. 
Se dă cuvântul  domnului Gheorghe Maior prezentarea Raportului de specialitate al Serviciului public de gospodărie. Adaugă faptul că în această societate nu va lucra nimeni din afară, ci numai din cadrul Primăriei Sighişoara. Această măsură s-a luat şi ca urmare a diminuării salariilor şi a măsurilor luate în administraţie. Consiliul local va decide organigrama şi va aproba bugetul.  Există o singură modificare la art. 3 alin. 2, lit. „j” unde se propune ca în loc de săli de sport să se treacă baze sportive.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil, cu două voturi pentru şi un vot împotrivă.

Se dă cuvântul preşedintelui comisiei de protecţie socială pentru prezentarea avizului. Avizul se va da după discuţii. 

Se dă cuvântul preşedintelui comisiei juridice pentru prezentarea avizului. Avizul este favorabil cu două voturi pentru şi o abţinere.

Se dă cuvântul preşedintelui comisiei de relaţii externe pentru prezentarea avizului. Avizul este favorabil. 


Se supune la vot proiectul de hotărâre cu amendamentul propus de către domnul Maior Gheorghe care cere modificarea art. 3, alin. 2, lit. „j” în sensul ca în loc de săli de sport să fie trecut baze sportive. Votează pentru un număr de 9. Se abţin domnii consilieri Rolea George, Gavrilă Ionel, Puşcaş Cornel, Ion Adăscăliţei, Burlacu Adrian, Prodan Dumitru, Oprea Nicolae şi Muşunoi Daniela. Secretarul municipiului anunţă că proiectul de hotărâre nu s-a aprobat.


Domnul Maior Gheorghe arată că a fost constituit capitalul social al societăţii. Societatea a fost înfiinţată din banii săi personali. Din acest motiv îi roagă pe domnii consilieri să ia o decizie privind înfiinţarea sau desfiinţarea societăţii pentru că se află într-o situaţie delicată.


Domnul Rolea George arată că şi acum două luni de zile a spus acelaşi lucru. După părerea sa, această societate nu-şi are rostul din moment ce avem nevoie de noi manageri. Este prevăzut aproape tot domeniul public al municipiului, iar redevenţa este de numai 1% din activitatea de salubritate. Nu se spune nimic din cât revine din concesionarea parcărilor, din administrarea târgurilor, a pieţelor, a sălii de sport etc.  Se dă totul la o altă societate, iar profitul este acelaşi ca şi cel de la S.C. ATT S.A.


Domnul Maior Gheorghe arată că dacă s-ar fi delegat activităţile, atunci s-ar fi intrat cu bugetul.


Domnul Rolea George susţine că totuşi a fost stabilit nivelul minim al redevenţei. Îl invită pe domnul Maior să citească la capitolul 8.


Domnul Maior arată că acesta este prevăzut în studiul de oportunitate, nu în hotărâre.


Domnul Burlacu Adrian arată că dânsul consideră că executivul nu este în stare să administreze această activitate. Nu este în stare să facă lucruri mai mărunte, ca să nu mai vorbim de faptul că primarul promovează un proiect de hotărâre, iar viceprimarul nu-l votează! Din păcate nu se poate intra în normalitate şi de aceea cel mai curat şi mai cinstit lucru ar fi  scoaterea la licitaţie a activităţii de salubritate, nu să înfiinţăm o firmă în care vom lucra tot cu tractoare şi în care să împărţim tot felul de funcţii! A auzit că deja s-au împărţit funcţiile înainte de alegeri. Dacă executivul ar fi fost coerent şi ar fi luat frâiele în interesul oraşului, fără să prejudicieze bugetul local, atunci lucrurile ar fi stat altfel, dar problema este la executiv şi grupul de  consilieri din care face parte nu vrea  să mai fie părtaşi la asemenea fapte. Îi pare rău pentru domnul Maior, care este un bun meseriaş, dar aceasta este situaţia.


Domnul Maior Gheorghe arată că s-au demarat demersurile pentru înfiinţarea acestui S.R.L. în baza aprobării Consiliului local. Aduce aminte că hotărârea s-a adoptat cu un singur vot împotrivă. Întreabă care va fi pasul următor? Ce se va întâmpla cu banii blocaţi? Aceştia nu pot fi daţi înapoi Primăriei decât dacă se desfiinţează societatea. Este vorba de 2 miliarde de lei! Roagă să se decidă care va fi pasul următor.


Domnul primar arată că domnii consilieri au cerut să se înfiinţeze această societate şi s-a înfiinţat.


Domnul Burlacu Adrian arată că dânsul nu a cerut acest lucru. Întreabă de ce nu a preluat S.C. ATT S.A. această activitate? Dacă executivul vrea să aibă consilieri care să ridice mâna atunci când li se spune, atunci să aleagă pe alţii! Ar trebui să le fie ruşine pentru că în patru ani de zile au adus oraşul unde este acum!  După atâtea discuţii legate de salubritate, acum se dau tot acestei societăţi celulele trei şi patru! Consideră că am ajuns pur şi simplu de râsul lumii!


Domnul primar îi acuză de inconsecvenţă şi de lipsă de seriozitate!


Intervine domnul Ştefănescu Constantin cu rugămintea la preşedintele de şedinţă să ia atitudine  şi să nu mai permită asemenea jigniri.


Domnul Gavrilă Ionel aduce aminte faptul că proiectul de hotărâre a fost votat şi roagă să nu se mai accepte jigniri în această sală!


Soseşte domnul consilier Gall Erno. Sunt prezenţi un număr de 18 consilieri.
La punctul 17 se dă cuvântul domnului primar pentru prezentarea expunerii de motive şi a proiectului de hotărâre privind rectificarea bugetului unităţii administrativ-teritoriale pe anul 2011.

Se dă cuvântul  domnului Emil Oltean  pentru prezentarea Raportului de specialitate al  Direcţiei economice.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil. 


Nu sunt discuţii.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 157/2011 privind rectificarea bugetului unităţii administrativ-teritoriale pe anul 2011.


Se acordă o pauză de 15 minute.


Preşedintele de şedinţă anunţă că doamna Szasz Izolda s-a învoit de la şedinţă în vederea participării la o altă şedinţă. Sunt prezenţi un număr de 17 consilieri.
La punctul 18 se dă cuvântul domnului primar pentru prezentarea expunerii de motive şi a proiectului de hotărâre privind  avizarea Planului Urbanistic zonal pentru Centrul istoric al Municipiului Sighişoara- sit înscris în Lista Patrimoniului Mondial.
Se dă cuvântul  domnului Ioan Velicu  pentru prezentarea Raportului de specialitate al  Arhitectului şef.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil. 

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil. 


Nu sunt discuţii.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 158/2011 privind  avizarea Planului Urbanistic zonal pentru Centrul istoric al Municipiului Sighişoara- sit înscris în Lista Patrimoniului Mondial.
La punctul 19 se dă cuvântul domnului primar pentru prezentarea expunerii de motive şi a proiectului de hotărâre privind  înregistrarea Municipiului Sighişoara în Sistemul Naţional Electronic de Plată online  a taxelor şi impozitelor utilizând cardul bancar ( SNEP ), precum şi stabilirea modului în care este suportat comisionul bancar. 
Se dă cuvântul  domnului Emil Oltean   pentru prezentarea Raportului de specialitate   al   Direcţiei economice.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.


Se trece la discuţii:


Domnul Rolea George  întreabă dacă există posibilitatea ca la negocierea cu societatea bancară să scadă acest comision?


Domnul Oltean Emil răspunde că există această posibilitate.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 159/2011 privind  înregistrarea Municipiului Sighişoara în Sistemul Naţional Electronic de Plată online  a taxelor şi impozitelor utilizând cardul bancar ( SNEP ), precum şi stabilirea modului în care este suportat comisionul bancar
La punctul 20 se dă cuvântul domnului primar pentru prezentarea expunerii de motive şi a proiectului de hotărâre privind neexercitarea dreptului de preemţiune asupra imobilului monument istoric, situat în str. Horea Teculescu nr. 32, 34 şi 36. 
Se dă cuvântul  domnului Petru Maşca   pentru prezentarea Raportului de specialitate comun al Arhitectului şef şi al  Direcţiei administrarea patrimoniului. 

Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.

Nu sunt discuţii.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 160/2011 privind neexercitarea dreptului de preemţiune asupra imobilului monument istoric, situat în str. Horea Teculescu nr. 32, 34 şi 36.

La punctul 21 se dă cuvântul domnului primar pentru prezentarea expunerii de motive şi a proiectului de hotărâre privind modificarea şi completarea unui contract de concesiune, în sensul actualizării denumirii concesionarului şi a reprezentanţilor legali.

Se dă cuvântul  domnului Petru Maşca pentru prezentarea Raportului de specialitate comun al Arhitectuliu şef şi al Direcţiei administrarea patrimoniului.

Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.

Nu sunt discuţii.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 161/2011 privind modificarea şi completarea unui contract de concesiune, în sensul actualizării denumirii concesionarului şi a reprezentanţilor legali.
La punctul 22 se dă cuvântul domnului primar pentru prezentarea expunerii de motive şi a proiectului de hotărâre privind  însuşirea unor documentaţii cadastrale.

Se dă cuvântul  domnului Petru Maşca pentru prezentarea Raportului de specialitate comun al Arhitectului şef şi al  Direcţiei administrarea patrimoniului.

Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.


Nu sunt discuţii.


Se supune la vot proiectul de hotărâre. Se aprobă cu 16 voturi pentru şi o abţinere a domnului consilier Rolea George. Se adoptă hotărârea nr. 162/2011 privind însuşirea unor documentaţii cadastrale.
La punctul 23 se dă cuvântul domnului primar pentru prezentarea expunerii de motive şi a proiectului de hotărâre privind avizarea vânzării unei locuinţe de către  SC ATT SA Sighişoara.

Se dă cuvântul domnului Petru Maşca  pentru prezentarea Raportului de specialitate comun al Arhitectului şef şi al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei  de urbanism  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.


Nu sunt discuţii.

Se supune la vot proiectul de hotărâre. Se aprobă cu 16 voturi pentru şi o abţinere a domnului consilier Rolea George. Se adoptă hotărârea nr. 163/2011 privind avizarea vânzării unei locuinţe de către  SC ATT SA Sighişoara.
La punctul 24 se dă cuvântul domnului primar pentru prezentarea expunerii de motive şi a proiectului de hotărâre privind închirierea unor bunuri şi preluarea unui contract de închiriere.

Se dă cuvântul  domnului Petru Maşca pentru prezentarea Raportului de specialitate comun al Arhitectului şef  al Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.


Se trece la discuţii:



Domnul Rolea George întreabă dacă este vorba de cabinetul domnului Nistor.


Domnul Maşca Petru răspunde că este vorba de domnul Serachitopol.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 164/2011 privind închirierea unor bunuri şi preluarea unui contract de închiriere.
La punctul 25 se dă cuvântul domnului primar pentru prezentarea expunerii de motive şi a proiectului de hotărâre privind  aprobarea vânzării  unor terenuri către persoane fizice.  

Se dă cuvântul  domnului Petru Maşca  pentru prezentarea Raportului de specialitate comun al Arhitectului şef şi  al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.


Nu sunt discuţii.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 165/2011 privind  aprobarea vânzării  unor terenuri către persoane fizice.  
La punctul 26 se dă cuvântul domnului primar pentru prezentarea expunerii de motive şi a proiectului de hotărâre privind repartizarea în regim de închiriere a unui apartament din blocurile construite prin Agenţia Naţională pentru Locuinţe.

Se dă cuvântul  domnului Petru Maşca pentru prezentarea Raportului de specialitate comun al Arhitectului şef şi al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.


Se trece la discuţii: 


Domnul Prodan Dumitru întreabă dacă această locuinţă nu s-ar putea repartiza domnului Diaconu Viorel?


Domnul primar răspunde că nu se poate pentru că legea nu permite, doar dacă se vor construi alte blocuri A.N.L. anul viitor.


Domnul Diaconu susţine că art. 15 din Legea nr. 10/2001 îl contrazice pe domnul primar. Roagă să i se spună ce argumente are familia care va beneficia de acest apartament pentru că, din câte a înţeles, aceştia stau foarte bine.


Domnul primar arată că ei sunt pe lista de priorităţi şi nu poate fi încălcată legea. Nu este vorba de rea-voinţă. Legea spune clar că apartamentele construite prin ANL până în 2004 nu se pot da celor care se află în situaţia domnului Diaconu. Legea 10 se referă la blocurile ANL care urmează să se construiască. Roagă să-i întrebe şi pe ceilalţi membri ai comisiei de repartizare a locuinţelor. 


Domnul Urian Cosmin arată că trebuie să citească legea şi să discute problema în comisie. Nu poate emite acum o părere personală. Eventual, domnul Diaconu poate depune o cerere către comisie.


Domnul Rolea George întreabă dacă aceste locuinţe se atribuie persoanelor care nu deţin locuinţă?


Domnul Maşca Petru răspunde că acest lucru îl hotărăşte comisia.


Domnul Rolea George susţine că acesta este unul din criteriile de care se ţine seama, adică solicitantul să nu deţină altă locuinţă. În procesul-verbal întocmit de către comisie se spune că solicitantul deţine locuinţă. Documentul este la dosar. Roagă să se corecteze dacă cumva este o greşeală.


Domnul Ştefănescu Constantin arată că poate chiar deţine o locuinţă şi nu este vorba de o greşeală.


Domnul Rolea George arată că dânsul merge pe buna-credinţă a membrilor comisiei.


Domnul primar arată că trebuie să se verifice încă odată, deşi doamna Gândilă a verificat.


Domnul Prodan Dumitru aduce aminte că, în ciuda acestor prevederi legale, familiei Andreican i s-a repartizat un apartament A.N.L.


Domnul primar arată că acela a fost un caz special. A venit adresă în acest sens de la Preşedintele ţării pentru că acestei familii i s-a demolat locuinţa. Familia Andreica a avut o casă pe str. 6 Martie şi aceasta s-a demolat. In schimb a primit o locuinţă pe str. N.Iorga, care ulterior s-a restituit fostului proprietar.  Acesta a fost un caz deosebit, iar decizia nu a fost luată de capul nostru. Sunt multe familii în situaţia domnului Diaconu. Dacă se vor construi blocuri A.N.L., dânsul va beneficia în primul rând.


Domnul Diaconu arată că în cadrul comisiei i s-a spus că anul acesta se vor construi 100 de apartamente. Unde şi când se vor face?


Domnul primar răspunde că promisiuni sunt din 2004 încoace. Proiectul a fost trimis la C.N.I., dar Sighişoara este ocolită. Dacă ar fi fost un primar PDL la putere, probabil că s-ar fi construit.


Domnul Diaconu îi reproşează faptul că, înainte de a restitui locuinţele, ar fi trebuit să se gândească ce se va întâmpla cu aceste familii!


Domnul primar arată că nu executivul a restituit locuinţele, ci ele au fost date în baza unor sentinţe judecătoreşti.


Domnul Diaconu susţine că Primarul a emis dispoziţia de restituie şi a trimis notificarea la Judecătorie.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 166/2011 privind repartizarea în regim de închiriere a unui apartament din blocurile construite prin Agenţia Naţională pentru Locuinţe.
La punctul 27 se dă cuvântul domnului primar pentru prezentarea expunerii de motive şi a proiectului de hotărâre privind  aprobarea preţurilor pentru produse alimentare şi nealimentare   practicate în magazinul economat pe luna OCTOMBRIE  2011.

Se dă cuvântul  domnului Petru Maşca pentru prezentarea Raportului de specialitate comun al Arhitectului şef şi  al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.


Nu sunt discuţii.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 167/2011 privind  aprobarea preţurilor pentru produse alimentare şi nealimentare   practicate în magazinul economat pe luna OCTOMBRIE  2011.
La punctul 28 se dă cuvântul domnului primar pentru prezentarea expunerii de motive şi a proiectului de hotărâre privind alegerea preşedintelui de şedinţă.
Se dă cuvântul  domnului Iov Roiban pentru prezentarea Raportului de specialitate al Serviciului administraţie publică locală.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.

Nu sunt discuţii. 

Se supune la vot proiectul de hotărâre. Se aprobă cu 16 voturi pentru. Nu participă la vot doamna consilier Muşunoi Daniela. Se adoptă hotărârea nr. 168/2011 privind alegerea preşedintelui de şedinţă.


Se trece la discuţii diverse.


Pleacă de la şedinţă doamna Muşunoi Daniela şi domnul Burlacu Adrian.


Domnul Ştefănescu Constantin arată că a întrebat şi rândul trecut care este situaţia cu statuia lui Scariati din str. Dumbravei dar nu a primit nici un răspuns. A rugat cu acea ocazie să se trimită o adresă Ambasadei Rusiei.


Domnul Teşculă Nicolae, directorul Muzeului de istorie, arată că are documentaţia istorică.


Domnul Ştefănescu Constantin avertizează că acel monument se va prăbuşi dacă nu se iau măsuri.


Domnul viceprimar arată că a fost făcută adresa şi a primit promisiuni de la S.C. Hochland că vor muta ei statuia în parcul Eroilor sovietici, dar Ambasada rusă nu a fost de acord.


Domnul Ştefănescu consideră că în acest caz trebuie luate măsuri pentru repararea statuii. Problema mormintelor trebuie tratată cu respect.  Trebuie să acordăm onoarea care se cuvine generaţiilor care au trecut, indiferent de naţionalitate şi de limba vorbită.  Este foarte des sunat din Germania de către saşii plecaţi acolo, care se interesează de soarta acestei statui. Roagă să i se dea un răspuns pe care să-l poată transmite mai departe.


În continuare se referă la problema gunoaielor din oraş şi din împrejurimi. A votat pentru proiectul de hotărâre privind construirea celulelor 3 şi 4 în rampa de gunoi, dar adevărata rampă de gunoi este chiar în centrul oraşului! Toată lumea aruncă gunoiul în această groapă care s-a săpat pe str. Gh.Lazăr! Indiferent de ce rezultă din gospodărie, se aruncă aici! Dacă se va continua în acest ritm, va ajunge groapa de gunoi neecologică a oraşului!  Se întreabă ce face Poliţia locală? Cine îşi permite să demoleze pereţii să şi atunce molozul aici, fără ca cineva să-l ia la rost? Această Poliţie locală este plătită degeaba! Acelaşi lucru se întâmplă şi pe malul Târnavei! Acum un an s-a făcut curăţenie, dar deja este din nou plin de gunoaie. Sunt lăsaţi cei care au căruţe să-şi facă de cap.  Am ajuns să ne conducă toţi prăpădiţii şi nu suntem în stare să-i punem la punct! O singură dată a fost confiscat hamul unui căruţaş, în rest nimic! Nu te poţi plimba pe dig din cauza mizeriei! Este oprit pe stradă de diverşi cetăţeni care-l întreabă ce păzeşte în Consiliul local?!  Sunt anumite zone în Sighişoara unde se duce gunoiul şi ele trebuie supravegheate. Deşi s-a stabilit că se ridică gunoiul altul decât cel menajer, odată pe lună, totuşi nu se respectă acest lucru. În multe zone din oraş este scos gunoiul afară tot timpul şi nu este prins nimeni, deşi gunoiul este în faţa casei sale! Căruţele circulă libere chiar şi prin centrul oraşului fără să intervină cineva! Sighişoara este un oraş turistic şi trebuie să se ia măsuri pentru a se face şi menţine curăţenia. Roagă ca cei prinşi să fie sancţionaţi conform legii, în caz contrar nu avem nevoie de Poliţia locală! Cerşetorii sunt la locurile lor, la fel şi borfaşii! În alte oraşe, cum este Braşovul de exemplu, îţi face plăcere să te duci, deşi are o populaţie de 400.000 de locuitori, iar pe deasupra este şi oraş industrial! Este deosebit de revoltat faţă de această situaţie pentru că se loveşte zilnic de aceste aspecte!


Domnul primar arată că legea nu ne lasă să angajăm oameni, nu există cotă de benzină suficientă pentru a putea patrula, iar Poliţia locală nu are suficienţi agenţi. Întreabă ce se poate face în asemenea situaţie?


Domnul Ştefănescu arată că în acest caz ea trebuie desfiinţată. Dacă se doreşte, personal va prinde într-o săptămână cel puţin 30 de persoane!  Dacă însă telefonează să anunţe Poliţia locală asupra unei asemenea fapte, i se spune imediat cine a dat telefon. Aşa i s-a întâmplat cu propriul vecin, care de atunci nu mai vorbeşte cu dânsul. Poliţia trebuie să participe activ la asemenea manifestări pentru că este în interesul nostru. În primul rând ne costă pe toţi mai puţin curăţenia.


Domnul Cosmin Urian roagă să se amenajeze parcarea din faţa Spitalului pentru că este plină de gropi.


Pleacă de la şedinţă domnul consilier Ion Adăscăliţei.


Domnul Cosmin Urian continuă, arătând că pe Aleea doamnelor bătrâne zidul este gata să se prăbuşească. Roagă să se ia măsuri de consolidare.


Domnul Ferezan Mircea întreabă ce regim au curţile şcolare şi cine are acces în ele?


Doamna Muşunoi Daniela răspunde că nu are nimeni acces în afara orelor de curs.


Domnul Ferezan Mircea arată că la Şcoala generală nr. 4 curtea este folosită după-masa drept parcare, iar copiii se joacă printre maşini. Cetăţenii au făcut deja nenumărate sesizări în acest sens. Nu sunt locuri de joacă pentru copii, iar din curtea şcolii sunt scoşi afară pentru că acolo este parcare de maşini.


Doamna Muşunoi Daniela arată că este vorba de ţigani, care nu ascultă de nimeni. Deşi au fost scoşi afară, au intrat din nou. La şcoala generală nr. 4 în curte este şi sala de sport şi probabil că de aceea sunt maşini acolo.


Domnul Toth Tivadar  vine cu precizarea că numai o singură dată pe săptămână, seara de la ora 9,00, intră acolo maşinile. Nu ştie cine le permite, dar în rest poarta este închisă. Curtea nu se foloseşte drept parcare. Pe stradă, unde ar trebui să parcheze aceste maşini, locurile sunt ocupate de autobuze, camioane etc. Roagă să se reglementeze aceste situaţii pentru că nu este permis ca autobuzul să fie parcat în faţa apartamentului şoferului respectiv.


Domnul Ferezan Mircea întreabă dacă nu se poate monta un indicator care să interzică accesul acestor autovehicule?


Domnul Rolea George arată că nu au voie să parcheze acolo conform legii.


Domnul Toth Tivadar arată inconvenientele pe care trebuie să le suporte ceilalţi locatari datorită parcărilor acestor autovehicule în faţa blocurilor. 


Domnul Cismaş Traian, comandantul Poliţiei, arată că mulţi preferă să-şi ţină maşina în faţa casei pentru că li se fură combustibilul. Trebuie să li se găsească un loc autorizat şi păzit.


Domnul primar arată că trebuie să se vină cu un proiect de hotărâre pentru şedinţa viitoare cu această problemă.


Domnul Ferezan Mircea propune să fie un paznic sau copiii să fie lăsaţi să se joace cel puţin până la ora 20,00.


Doamna Muşunoi întreabă cine va răspunde în cazul în care se întâmplă vreun accident?


Domnul Toth Tivadar arată că la Clubul copiilor nu este nici un paznic.


Domnul Rolea George arată, legat de spaţiul verde de lângă maternitate, că a rugat să se facă un parc. Poate reuşeşte să facă acest lucru cu voluntari şi cu contribuţii proprii, dar este nevoie de un proiect şi dacă se doreşte amplasarea unei statui, nu e nici o problemă. Chiar şi copiii din zonă ar putea veni în acest parc. Ar fi mult mai frumos decât să fie împrejmuit cu acel gard.


Domnul Gavrilă Ionel ridică din nou problema cerşetorilor şi a câinilor vagabonzi. Cerşetorii au devenit foarte obraznici şi chiar violenţi uneori. Acolo unde sunt mai mulţi turişti, apar şi ei în număr tot mai mare. Şi problema câinilor vagabonzi devine tot mai acută. 


Sesizează faptul că pe anumite străzi se fac raliuri noaptea. Aşa de exemplu, pe str. Zaharia Boiu, când ies noaptea din discoteci, circulă chiar şi beţi la volan, în timp ce poliţiştii stau la pândă la coborârea de pe Chip şi te opresc pentru că ai depăşit 60 km/h! 

Propune ca la sala de sport să se monteze o plasă exterioară pentru a proteja indisciplina din curtea şcolii. 

Consideră că acea groapă săpată în centrul oraşului arată foarte rău, chiar deplorabil, mai rău decât corturile ţiganilor din Franţa! Panourile puse arată că nişte zdrenţe. La CEC s-a rezolvat problema cu acea împrejmuire. Ar trebui ca şi aici să se găsească o soluţie.

Domnul primar arată că această societate a cerut aprobare pentru emiterea autorizaţiei de construcţie pentru a putea lua un credit ca să continue construcţia.

Domnişoara secretar intervine cu precizarea că terenul este revendicat şi există proces pe rol.

Domnul primar spune că nu este adevărat.

Domnişoara secretar arată că terenul este revendicat din anul 2009. Este vorba de 2000 m.p. şi mai este un colţişor în suprafaţă de 187 m.p., care se suprapune cu terenul pe care se află construit CEC-ul. Acum suntem în faţa primei instanţe.

Domnul Gavrilă Ionel arată că dânsul s-a referit la aspectul exterior, care ne face oraşul de ruşine, indiferent dacă terenul este revendicat sau nu.

Domnişoara secretar arată că au fost amendaţi, este proces şi ne judecăm.  Avem patru procese cu această societate.

Domnul comandant Cismaş Traian arată că mai mult de 60% din procesele verbale făcute la adresa cerşetorilor sunt atacate în instanţă şi sunt câştigate. Cele aprobate se întorc cu rezoluţia de a presta muncă în folosul comunităţii şi eficienţa este zero. 

Domnul primar se întreabă ce măsuri pot fi luate în condiţiile în care terenul nu este al nostru.  

Domnul Puşcaş Cornel se referă la dispensarele comasate. Din informaţiile deţinute, rezultă că din 7 cabinete mai sunt trei medici, iar jumătate din clădire este nefolosită. În jumătate din spaţiile care se află poziţionate spre str. G.Coşbuc, au intrat nişte ţigani, care nu pot fi scoşi de acolo şi care folosesc şi grupul social. Dacă li se interzice acest lucru, sparg geamurile de la cabinetele medicale. Deja au rupt şi scocurile. Se întreabă dacă cei 3-4 medici pot să plătească cheltuielile de exploatare a clădirilor, având în vedere că vine sezonul rece. Acolo unde a fost pediatria nu mai este nimeni. Au mai rămas doar domnii doctori Nemeş, Radu, Vitalis şi Serachitopol. 

Domnul Maşca Petru arată că singurul spaţiu medical din corpul A este cel la care a renunţat domnul Serachitopol.  Pentru şedinţa viitoare va veni cu caietul de sarcini pentru licitaţie. Construcţia dinspre str. G.Coşbuc are autorizaţie de demolare şi trebuie demolată. Domnul Maior Gheorghe are în program cândva demolarea acelei construcţii. Partea aparţinând Consiliului local nu s-a vândut pentru că pe aici se va prelungi strada spre N.Bălcescu. Spaţiile medicale nu sunt libere. Dacă medicul respectiv nu practică, există o comisie a Consiliului local care face periodic controale  şi dacă constată că spaţiul nu este folosit atunci poate să solicite rezilierea contractului în vederea scoaterii spaţiului la licitaţie.

Doamna Muşunoi Daniela sesizează faptul că scările acoperite care duc spre Liceul J.Haltrich au mai multe trepte rupte. În faţa Şcolii generale nr. 2 statuia lui Aurel Mosora este devastată.

Domnul primar se miră că acest lucru se întâmplă chiar în faţa sediului Poliţiei!

Domnul Ştefănescu consideră că este foarte grav dacă s-a ajuns să fie distruse şi statuile!

Domnul Prodan Dumitru întreabă dacă se are în vedere repararea drumului de la Atelierul auto Fanex spre Forţele de muncă pentru că este deteriorat şi este o groapă foarte mare.  De asemenea, întreabă dacă s-ar putea lărgi acest drum pentru că este foarte îngust şi s-a făcut şi o bandă pentru circulaţia bicicletelor.

Domnul primar arată că proiectul este făcut, dar a venit criza şi nu s-a mai făcut nimic.

Domnul Prodan Dumitru întreabă când se montează panourile de protecţie din faţa locuinţelor aflate între stadion şi blocul albastru?

Domnul arh. Ioan Velicu arată că cei de la S.C. VES S.A. s-au angajat că le vor face. Înţelegerea a fost de a pune un panou de probă, după care să fie chemat şi dacă soluţia corespunde, să continue cu restul, dar nu a mai fost chemat.

Domnul Prodan îl roagă să insiste să fie puse aceste panouri.

Domnul Gall Erno sesizează faptul că, acolo unde a fost Galocta,  tot molozul se cară între garaje. Roagă să se pună un conteiner.

Domnul Toth Tivadar arată că în spatele atelierului Fanex, acolo unde odinioară locatari ai blocurilor şi-au construit pivniţe, acum sunt ocupate de familii de ţigani. Peisajul este incredibil, creându-se adevărate focare de infecţie! Doreşte să ştie dacă Poliţia nu-i poate lua la întrebări, dacă nu trebuie să aibă stabilit domiciliul acolo unde stau? Odată stabiliţi aici, cu greu mai pot fi scoşi dacă nu se iau măsuri împotriva lor.

Domnul Gall Erno trage concluzia că ţiganii şi-au dat seama că în Sighişoara nu li se întâmplă nimic rău şi de aceea vin tot mai mulţi din satele vecine. 


Preşedintele de şedinţă declară închise lucrările şedinţei.


PREŞEDINTE DE ŞEDINŢĂ,



SECRETAR,


Marcel-Cosmin Urian





Anca Fleşariu

